title: Maitolehtimittari

text: Maitolehtimittaria tavataan Alppien pohjoispuolisessa Euroopassa, josta levinneisyys jatkuu Venäjän poikki Japaniin saakka. Suomessa laji on yleinen pohjoisinta Lappia lukuun ottamatta. Perhonen lentää toukokuun lopulta kesäkuun loppuun.


title: Maitolehtimittari

text: Laji viihtyy metsissä ja pensaikkoisilla paikoilla, joilla kasvaa toukan ravintokasvia. Perhonen on aktiivinen hämärän aikaan ja tulee valolle, mutta häirittynä pyrähtää helposti lentoon päivälläkin. Toukka talvehtii.


title: Maitolehtimittari

text: Toukka on polyfagi ja elää etenkin mustikalla ("Vaccinium myrtillus"), mutta myös voikukilla ("Taraxacum") ja hierakoilla ("Rumex").


title: Etteplan Design Center

text:
Etteplan Design Center on osa Etteplan konsernia. Konsernin sataprosenttisesti omistama tytäryhtiö perustettiin vuonna 2010, kun konserni uudisti yhtiörakennettaan Suomessa. Tällöin liiketoiminta keskitettiin Suomessa Etteplan Design Center Oy:öön. Etteplan Oyj uusi yhtiörakennettaan 1.4.2010 alkaen ja Suomen liiketoiminnan keskittäminen Etteplan Design Center Oy:öön saatiin päätökseen 1.7.2010 mennessä.
Suomessa Etteplan Design Centeriin fuusioidut konserniyhtiöt (30.6.2010):


title: Kaktus-Jack

text: Kaktus-Jack ("Cactus Jack" tai "The Villain") on vuonna 1979 ensi-iltansa saanut lännenkomedia. Elokuvan pääosissa nähdään Kirk Douglas, Arnold Schwarzenegger, Ann-Margret, Paul Lynde, Foster Brooks, Strother Martin, Ruth Buzzi, Jack Elam ja Mel Tillis. Elokuvan on ohjannut Hal Needham.


title: Kaktus-Jack

text: "Video-oppaassa" vuodelta 1994 Markku Salmi toteaa, ettei elokuva pääse oikein vauhtiin herkullisesta alkuasetelmasta huolimatta. Hän antaa sille kaksi tähteä viidestä, mikä vastaa sanallista arviota ”keskinkertainen”.


title: Cachao López

text: Israel ”Cachao” López, usein vain Cachao (14. syyskuuta 1918 Havanna, Kuuba – 22. maaliskuuta 2008 Coral Gables, Florida, Yhdysvallat) oli kuubalainen muusikko ja säveltäjä, jota kutsutaan usein ”mambon keksijäksi”. Cachao voitti urallaan muutaman Grammy-palkinnon, ja hänet valittiin Hollywood Walk of Famelle.


title: Cachao López

text: Israel López syntyi muusikkoperheeseen vuonna 1918. Lempinimensä Cachao hän sai isoisältään, jonka sukunimi nimi oli ollut. Hän aloitti soittaa jo nuorena kontrabassoa, jota hänen vanhempansa soittivat ja opettivat. Cachao esiintyi ensimmäisen kerran julkisesti 8-vuotiaana, kun hän soitti bongorumpuja lastenorkesterissa. 13-vuotiaana hän aloitti kontrabasistina Havannan filharmosessa orkesterissa.


title: Cachao López

text: 1930-luvun lopussa Cachao aloitti kuulussa danzón-yhtyeessä Arcaño y sus Maravillasissa. Kyllästyttään menuettityyliisiin danzóneihin Lópezin veljekset Cachao ja Orestes kehittivät nopearytmisempää soitantaa. Sitä alettiin kutsua nimellä el nuevo ritmo, uusi rytmi, ja se sai myöhemmin nimekseen mambo. Siitä tuli suosittua vasta seuraavalla vuosikymmenellä, kun Perez Pradon albumi "Que Rico el Mambo!" julkaistiin.


title: Cachao López

text: Cachao lähti Kuubasta 1962. Hän asui seuraavat kaksi vuotta Espanjassa ja muutti sitten New Yorkiin, missä soitti muun muassa Tito Rodríguezin, José Fajardon ja Eddie Palmierin yhtyeissä. Cachao soitti vuosikymmenten ajan vain muiden yhtyeissä ja julkaisi vuosien 1970–1990 aikana vain kolme omaa albumia. New Yorkista hän muutti Las Vegasiin ja sieltä 1970-luvun lopulla Miamiin. Las Vegasissa hän ajautui uhkapelien pariin, ja omien sanojensa mukaan hänen vaimonsa pelasti hänen elämänsä ja uransa.


title: Cachao López

text: Miamissa Cachao soitti vain pienillä klubeilla, häissä ja muissa tapahtumissa. Vuonna 1989 hän törmäsi nuoreen kuubalaisnäyttelijä Andy Garcíaan, jonka hän oli tuntenut jo, kun tämä oli vasta ollut viisi vuotias. García oli ollut Cachaon fani jo monta vuotta, ja hän järjesti Miamiin juhlakonsertin ja julkaisi Cachaon albumit "Master Sessions Volume I", joka voitti Grammyn, ja "Master Sessions Volume II". Konsertti oli myös pohjana dokumentille "Cachao...Como Su Ritmo No Hay Dos".


title: Cachao López

text: García tuotti vielä Cachaon albumit "Cuba Linda" (2000) ja Grammy-palkitun "Ahora Sí" (2004). Cachao kiersi maailmaa 1990- ja 2000-luvuilla ja soitti useiden nuorten ihailijoidensa, kuten pianisti Bebo Valdésin, kanssa. Valdés soitti Cachaon kanssa albumilla "El Arte del Sabor", joka palkittiin Grammyllä. Cachao sai urastaan tähden Hollywood Walk of Famelle.


title: Cachao López

text: Cachao kuoli munuaisongelmista syntyneisiin komplikaatoihin vuonna 2008. Hänen vaimonsa Ester oli kuollut vuonna 2004. Heillä oli yksi tytär, María Elena López.


title: Kenraali Johnson pelastaa ranskalaisen upseerin

text: Kenraali Johnson pelastaa haavoittuneen ranskalaisen upseerin intiaanin tomahawkilta () on Benjamin Westin maalaus 1760-luvulta. Se kuvaa todellisia tapahtumia Pennsylvaniassa muutamia vuosia ennen taulun maalaamista. Teos on nykyisin Derbyn kaupunginmuseossa.


text: Maalaus on aikalaiskuvaus 1750-luvulta, jolloin ranskalaiset, britit ja intiaanit kävivät sotaa Pohjois-Amerikassa osana seitsenvuotista sotaa. Sotaa on kutsuttu Ranskan ja intiaanien väliseksi sodaksi (1754–1763), mutta kuten taulussa esitetyt kolme osapuolta osoittavat, olisi oikeampaa puhua ranskalaisten, brittien ja intiaanien välisestä sodasta. Maalauksen keskeinen henkilö on kenraali William Johnson, joka estää pohjoisamerikkalaista intiaanisoturia ottamasta maassa makaavan haavoittuneen ranskalaisen paroni Dieskaun päänahkaa.


text: Benjamin West oli Pennsylvaniassa syntynyt amerikkalainen, joka opiskeli maalausta Italiassa ennen kuin asettui asumaan Lontooseen vuonna 1763. Hänellä oli kokoelma intiaanien esineitä, joita hänen tiedetään käyttäneen maalaustensa malleina. Tässä työssä intiaanisoturin asu, kampaus ja tatuoinnit on kuvattu tarkemmin kuin eurooppalaisten univormut. Työ on Westin toinen intiaaniaiheinen maalaus. Myös noin vuonna 1761 maalatussa "Intiaaniperheessä" hän on halunnut kuvata vaatteet ja ulkoasun mahdollisimman tarkkaan. Brittiläisten jääkärien tuonaikaisesta univormusta on tämän lisäksi vain yksi kuva.


text: Maalauksessa on pyritty myös kuvaamaan äskettäinen historiallinen tapahtuma. Vaikka työllä on yhtymäkohtia vuoden 1759 Fort Niagaran taisteluun, se liitetään yleensä vuoteen 1755, jolloin paroni Dieskaun johtamat ranskalaiset ja heidän intiaaniliittolaisensa ottivat yhteen nykyisessä New Yorkin osavaltiossa sijaitsevan Lake Georgen lähellä mohawkien ja brittien kanssa. Torjuttuaan ranskalaisten hyökkäyksen leiriinsä kenraali Johnsonin johtamat brittien ja mohawkien joukot pääsivät voitolle. Dieskau oi haavoittunut kolmeen kertaan, mutta Johnson pelasti hänen henkensä estäessään mohawkeja surmaamasta häntä kostoksi heimoveljiensä kuolemasta. Dieskau jäi henkiin, joutui vangiksi, vietiin New Yorkiin ja sieltä Lontooseen ja lopulta Bathiin, missä hoidettiin hänen haavaansa, joka ei meinannut parantua millään. Seitsenvuotisen sodan päättyessä 1763 Dieskau palautettiin kotimaahansa Ranskaan, missä hän kuoli vuonna 1763.


text: Maalaus korostaa sivistyneen maailman lakeja ja kunniakäsitteitä verrattuina raakalaismaisiin villi-ihmisiin näyttämällä, miten Johnson estää intiaanin aggressiivisen teon. Sillä on yhteys Euroopassa samaan aikaan käytyyn keskusteluun siitä, onko intiaanien käyttäminen liittolaisina eurooppalaisten keskinäisissä sotatoimissa oikeutettua. Johnsonin humaani teko on ristiriidassa Johnsonin muualla luoman maineen kanssa – hänet tunnettiin "valkoisena villi-ihmisenä". Saman ranskalaisten ja intiaanien välisen sodan alkuvuosina Jumonvillen selkkauksesta tuli skandaali, joka vaikutti seitsenvuotisen sodan leviämiseen. Jumonville oli haavoittunut ja vangiksi jäänyt ranskalainen upseeri, ja nuoren George Washingtonin kerrotaan sallineen tuoreen liittolaisensa, intiaanipäällikkö Tanaghrissonin, murskata Jumonvillen kallon ja pestä kätensä tämän aivoissa aseveljeyden vahvistamiseksi.


title: Jacob Latimore

text: Jacob O'Neal Latimore, Jr. (s. 10. elokuuta 1996) on yhdysvaltalainen pop- ja RnB-artisti.


title: Idäntäplämittari

text: Idäntäplämittari ("Lomaspilis opis") on pienehkö, melko harvinainen, mustavalkoinen mittariperhoslaji.


title: Idäntäplämittari

text: Idäntäplämittari on selväpiirteisen mustavalkoinen perhonen. Siipien pohjaväri on valkoinen, ja niissä on sinertävänmustia laikkuja. Sekä etu- että takasiipien ulkoreunat ovat laajalti tummat, ja etusiiven tyviosan tumma laikku on melko pyöreä, ei pitkänomainen. Etusiiven etureunan keskellä oleva laikku on symmetrinen ja lähes tiimalasin muotoinen. Molempien siipiparien keskellä kulkee melko suurten ja pyöreähköjen, tummien täplien rivi. Siipiväli on 20–25 mm.


title: Idäntäplämittari

text: Idäntäplämittari muistuttaa suuresti hieman kookkaampaa, yleisempää ja laajemmalle levinnyttä reunustäplämittaria ("Lomaspilis marginatus").


title: Idäntäplämittari

text: Idäntäplämittarin levinneisyys ulottuu Suomesta ja Baltiasta Venäjän ja Keski-Aasian poikki Japaniin. Se on koko levinneisyysalueellaan paikoittainen. Suomessa perhosta tavataan melko harvinaisena ja harvalukuisena Keski- ja Itä-Suomessa sekä etelärannikolla. Aikuiset yksilöt lentävät kesäkuun alusta heinäkuun alkupuolelle.


title: Idäntäplämittari

text: Idäntäplämittari on etenkin nuorissa koivikoissa ja pensaikkoisilla niityillä viihtyvä laji. Perhoset aloittavat lentonsa iltapäivällä ja jatkavat yöhön. Illan hämärryttyä perhoset tulevat valolle. Kotelo talvehti.


title: Idäntäplämittari

text: Toukka vaikuttaa syövän vain sen puuyksilön lehtiä, jolle naaras on laskenut munat.


title: Idäntäplämittari

text: Toukka elää ainakin rauduskoivulla ("Betula pendula").


title: Trương Tấn Sang

text: Trương Tấn Sang (s. 21. tammikuuta 1949) on vietnamilainen poliitikko. Hän oli maan presidentti vuosina 2011–2016 ja on ollut politbyroon korkein jäsen tammikuusta 2011 lähtien. Sang oli Hồ Chí Minhin kaupungin kommunistisen puolueen johtaja 1996–2000.


title: Trương Tấn Sang

text: Tấn Sang liittyi kommunistiseen puolueeseen 1969. Vietnamin sodan aikana hän oli Etelä-Vietnamin vankina vuodesta 1971.


title: Maxi Mounds

text: Maxi Mounds (syntyään Jenna Curlington; s. 25. lokakuuta 1964) on yhdysvaltalainen malli, strippari ja pornonäyttelijä Long Islandista, New Yorkista. Mounds tunnetaan erityisen suurista rintaimplanteistaan. Moundsin rinnoissa ei ole silikonia, vaan polypropyleenikuitua, jonka johdosta ne kasvavat koko ajan. Hän on sanonut molempien rintojensa painavan 20 paunaa kappale eli yhteensä 40 paunaa (18,1 kg). Hän on esiintynyt useissa pornoelokuvissa.


title: Onkiliero

text: Onkiliero ("Lumbricus rubellus") elää Suomessa Lappiin saakka. Se viihtyy yleensä hyvälaatuisessa ruokamullassa, mutta sitä tapaa myös lehti- ja havupuiden juurella maassa. Onkilieron iho kiiltää selkäpuolelta punaruskeana tai violettiin vivahtavan punaisena. Vatsa on vaaleankeltainen ja eturuumis on peräpäätä tummempi. Onkiliero kasvaa 6-15 senttimetriä pitkäksi. Kosketettaessa se litistää takaruumiinsa ja luikertelee vikkelästi taaksepäin. Kontiaiset ("Talpa europaea") käyttävät ravintonaan onkilieroja.


title: Gex (videopeli)

text: Gex on Crystal Dynamicsin kehittämä tasohyppely, joka on julkaistu vuonna 3DO:lle, PlayStationille, Sega Saturnille ja Windowsille.


title: Gex (videopeli)

text: Pelin päähahmo on puhuva gekko "Gex", joka sai alkunsa Crystal Dynamicsin maskottina. Pelissä Gex imeytyy televisiomaailmaan, josta on etsittävä ulospääsyä.


title: Louisiana Purchase

text: Louisiana Purchase voi tarkoittaa:


title: Luettelo Suomen päivänkorennoista

text: Luettelo Suomen päivänkorennoista sisältää Suomesta tavatut päivänkorentojen lahkoon (Ephemeroptera) kuuluvat hyönteislajit. Luettelo on aakkostettu heimoittain tieteellisen nimen mukaan. Suomessa on tavattu 55 päivänkorentolajia, joista viisi on luokiteltu on luokiteltu vuoden 2010 uhanalaisarvioinnissa vaarantuneeksi (VU) ja yksi äärimmäisen uhanalaiseksi (CR). Yhden lajin katsotaan hävinneen (RE). Luonnonsuojeluasetuksessa erityisesti suojeltaviksi luokitellut lajit on merkitty e:llä Suomenkielinen nimi on mainittu suluissa, jos lajilla sellainen on.


title: Luettelo Suomen päivänkorennoista

text: Laji "Baetis macani" muodostunee tosiasiassa useista kryptisistä lajeista, joita ei toistaiseksi osata erottaa toisistaan. Lisäksi lajin "Baetis scambus" esiintyminen Suomessa on epävarmaa.


title: Ed Sullivan

text: Edward Vincent ”Ed” Sullivan (28. syyskuuta 1901 – 13. lokakuuta 1974) oli yhdysvaltalainen journalisti ja television viihdeohjelman isäntä. Hänen isännöimänsä "Ed Sullivan Show" lähetettiin sunnuntai-iltaisin yli kahden vuosikymmenen ajan. "Rolling Stone" -lehti nimesi "Ed Sullivan Show":n kaikkien aikojen 69. parhaaksi televisiosarjaksi.


title: Ed Sullivan

text: Sullivan oli alkujaan lehtimies, juorutoimittaja, urheilutoimittaja ja juhlatilaisuuksien juontaja. Hän ei ollut erityisen hyvä esiintyjä, mutta hän oli taitava tunnistamaan lahjakkuuksia.


title: Ed Sullivan

text: Sullivan alkoi isännöidä radion makasiiniohjelmaa vuonna 1930. Vuonna 1932 hän aloitti CBS:llä ohjelman "Broadway’s Greatest Thrills". Televisio-ohjelma alkoi vuonna 1948 nimellä "Toast of the Town", joka vaihdettiin "Ed Sullivan Show’ksi" vuonna 1955. Ohjelma jatkui vuoteen 1971 asti. Ohjelmassaan Sullivan esitteli amerikkalaisille sellaisia viihdemaailman tähtiä kuin The Beatles ja Elvis Presley.


title: Ed Sullivan

text: Sullivan rakensi ohjelmansa aina saman mallin mukaisesti: mukana oli vakiintunut tähti (ensimmäisessä ohjelmassa Richard Rodgers ja Oscar Hammerstein II) ja nousevia kykyjä (ensimmäisellä kerralla Dean Martin ja Jerry Lewis ensi kertaa televisiossa) ja sekä klassisempaa että uudempaa musiikkia.


title: Ed Sullivan

text: Sullivanilla on tähti Hollywood Walk of Famella.


title: Walter Reynolds

text: Walter Reynolds (k. 1327) oli Lord High Treasurer, lordikansleri, Worcesterin piispa 1307–1313 ja Canterburyn arkkipiispa.


title: Walter Reynolds

text: Reynolds kuoli 16. marraskuuta 1327.


title: Tarhasiira

text: Tarhasiira eli saunamaija ("Oniscus asellus") on Etelä-Suomessa yleisenä elävä siiralaji. Vaikka se elää maalla, se hengittää kiduksilla ja siksi kaihtaa kuivuutta. Tarhasiira viihtyykin kosteissa ja varjoisissa paikoissa kuten lahonneissa kannoissa ja maassa olevien paksujen oksien ja kivien alla. Tarhasiira kasvaa 13–18 millimetriä pitkäksi. Se liikkuu yleensä öisin, kun ilma on kosteampaa. Se syö mätäneviä kasveja. Tarhasiiranaaraan alapuolella on erityinen sikiötasku, jossa se kuljettaa muniaan ja poikasia. Poikaset kasvavat hitaasti, saavuttaen täysikasvuisuuden vasta noin kahden vuoden iässä.


title: Richard Knill Freeman

text: Richard Knill Freeman (1840-1904) oli brittiläinen arkkitehti, joka on piirtänyt monia Pohjois-Englannin julkisia rakennuksia.


title: Richard Knill Freeman

text: Hän aloitti uransa Derbyssä 1860-luvun alussa ja muutti myöhemmin Boltoniin. Freeman sai monia tilauksia voittamalla arkktehtuurikilpailuja. Hän sai toteuttaa Derbyn kaupunginmuseon ja kirjaston, jotka valmistuivat 1879. Niiden jälkeen hänen maineensa kasvoi ja tilauksia alkoi tulla. Manchesterin hiippakunta myönsi hänelle virallisen aseman, ja Freemanista tuli kirkkoarkkitehtuurin arvostettu asiantuntija.


title: Richard Knill Freeman

text: Freemanin tyyli on lähinnä uusgotiikkaa. Kaikkiaan Freeman työsti noin 140 rakennusta, joista 65 oli uustuotantoa ja loput vanhojen muutostöitä.


title: Richard Knill Freeman

text: Freeman oli Manchesterin arkkitehtiseuran jäsen ja toimi seuran puheenjohtana vuosina 1890-1891.


title: Marokon kuninkaallisten ilmavoimien lento-onnettomuus 2011

text: Marokon kuninkaallisten ilmavoimien lento-onnettomuus tapahtui 26. heinäkuuta 2011 lähellä Guelmimia, kun armeijan kuljetuskoneena toiminut Lockheed C-130 Hercules syöksyi päin vuorta huonoissa sääolosuhteissa. Koneessa oli tapahtumahetkellä 80 henkilöä, 71 matkustajaa ja yhdeksän miehistön jäsentä. Turmassa menehtyneitä ilmoitettiin ensin olevan 81, mutta myöhemmin selvisi, että yksi matkustaja ei ollutkaan noussut koneeseen.


text: Kolmea lukuun ottamatta kaikki saivat surmansa onnettomuudessa välittömästi. Varsinaisesta onnettomuudesta selvinneet kiidätettiin sairaalaan, jossa he kuitenkin menehtyivät pian vammoihinsa.


text: Onnettomuuskone oli rekisteriltään CNA-OQ ja se oli valmistettu vuonna 1981. Kone oli matkalla Dakhlan lentoasemalta Kenitran lentotukikohtaan. Välilasku oli tarkoitus tehdä Guelmimin lentoasemalle.


text: Onnettomuus on Marokon tuhoisin vuosikausiin. Kuningas Mohammed VI julisti tapahtuneen johdosta kolmen päivän suruajan Marokkoon ja määräsi muistorukoukset luettaviksi kaikkiin moskeijoihin perjantaina.


title: Pot of Gold

text: Pot of Gold voi tarkoittaa ainakin seuraavia:


title: Ghulam Haider Hamidi

text: Ghulam Haider Hamidi (1947 Kandahar, Afganistan – 27. heinäkuuta 2011 Kandahar, Afganistan) oli Kandaharin kaupungin pormestari. Hän oli kansallisuudeltaan paštu eli pataani. Hän oli opiskellut Kabulin yliopistossa sekä Yhdysvalloissa. Hän oli myös työskennellyt Virginiassa, Yhdysvalloissa matkatoimistovirkailijana.


title: Ghulam Haider Hamidi

text: Vuodesta 2007 hän toimi kotikaupunkinsa, Afganistanin toiseksi suurimman kaupungin Kandaharin pormestarina. Itsemurhaterroristi iski klaanijohtajien välisessä istunnossa turbaaniin piilotetulla pommilla, ja Ghulam Haider Hamidi sai surmansa. Taleban sanoo olevansa vastuussa iskusta.


title: Ghulam Haider Hamidi

text: Hamidin tytär Rangina Hamidi työskentelee näkyvästi Yhdysvalloissa naisasian ajamiseksi.


title: Cass Daley

text: Cass Daley (syntyjään Catherine Daley; 17. heinäkuuta 1915 Philadelphia, Pennsylvania – 22. maaliskuuta 1975 Los Angeles, Kalifornia) oli yhdysvaltalainen radio-, televisio- ja elokuvanäyttelijä, laulaja sekä koomikko. Hänellä on tähti Hollywood Walk of Famella.


title: Cass Daley

text: Catherine Daley syntyi Philadelphiassa 1915 ja eli nuoruudessaan Philadelphian lisäksi Camdenissa, New Jerseyssä. Hän joutui 14-vuotiaana jättämään koulun kesken auttaakseen vanhempiaan. Hän saikin töitä paikallisista tehtaista. Daley aloitti teini-ikäisenä koomisten lauluesitysten esittäjänä klubeilla. Hän tapasi 1930-luvulla tulevan miehensä Frank Kinsellan, josta tuli myös hänen manageri. He pärjäsivät lama-ajasta huolimatta taloudellisesti hyvin Daleyn esityksillä. Hän pääsi esiintymään Broadwayn "Ziegfeld Follies of 1936" -revyyhyn, kun hän korvasi esityksen jättäneen Judy Canovan.


title: Cass Daley

text: Daley siirtyi 1940-luvulla elokuviin, ja hänen tunnetuimmat elokuvansa olivat "Laivasto kuhertelee" ja "Crazy House". Vuonna 1945 Daley aloitti suositussa radio-ohjelmassa "The Fitch Bandwagon". Viisi vuotta myöhemmin hän sai oman radio-ohjelmansa, "The Cass Daley Show’n". Radion suosio oli kuitenkin laskusuunnassa, ja Daley päätti vetäytyä Newport Beachiin kasvattamaan lastaan.


title: Cass Daley

text: Daley oli sivussa viihdemaailmasta noin 15 vuotta, kunnes yritti paluuta 1970-luvulla. Hän oli eronnut miehestään ja tarvitsi rahaa. Daley ei kuitenkaan onnistunut elvyttämään uraansa, ja hän sai lähinnä pieniä rooleja televisiosta ja elokuvista sekä pääsi muutamiin lava- ja yökerhoesiintymisiin. Daley kuoli verenhukkaan maaliskuussa 1975, kun hän kaatui kotonaan lasipöydän päälle, ja yksi sirpale lävisti hänen kaulavaltimonsa.


title: Nyrkkeily olympialaisissa

text: Nyrkkeily on ollut kesäolympialaisten ohjelmassa vuoden 1904 olympialaisista lähtien. Se on ollut siitä lähtien olympiaohjelmassa joka kerta, lukuun ottamatta Tukholman kesäolympialaisia 1912, jolloin Ruotsin laki kielsi lajin. Nyrkkeily järjestettiin vain miehille aina vuoteen 2012 asti, jolloin järjestettiin myös naisten kilpailutapahtumat. Olympialaisten nyrkkeilyä hallinnoi kansainvälinen nyrkkeilyliitto. Menestynein maa olympialaisten nyrkkeilyssä on Yhdysvallat.


title: Nyrkkeily olympialaisissa

text:
* Vuosina 1932–1936 119–126 lb (54,0–57,2 kg)
** Vuosina 1932–1936 112–119 lb (50,8–54,0 kg)


title: Nyrkkeily olympialaisissa

text: Vuoteen 1948 asti olympianyrkkeilyssä oteltiin vielä pronssiottelu. Vuodesta 1952 lähtien kumpikin välierässä hävinnyt voittaa pronssimitalin.


title: Painin maailmanmestaruuskilpailut 2011

text: Vuoden 2011 painin maailmanmestaruuskilpailut järjestettiin Istanbulissa, Turkissa 12.–18. syyskuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. Kilpailupaikkana toimi Sinan Erdem Dome. Eniten mitaleita saavuttivat Venäjän painijat.


title: Painin maailmanmestaruuskilpailut 2011

text: Istanbulin MM-kilpailujen jokaisen sarjan kuusi parasta painijaa saavuttivat sarjakohtaisen maapaikan Lontoon kesäolympialaisiin 2012 lukuun ottamatta naispainin sarjoja 51,0 kg, 59,0 kg ja 67,0 kg, joissa ei Lontoossa kilpailtu.


title: Painin maailmanmestaruuskilpailut 2011

text: Suomi lähetti Istanbulin MM-kilpailuihin kuusi kreikkalais-roomalaisen tyylin painijaa ja yhden naispainijan. Rami Hietaniemi voitti kreikkalais-roomalaisen painin 84 kg:n painoluokassa pronssia, joka oli Suomelle ensimmäinen mitali MM-tasolta viiteen vuoteen. Samalla Hietaniemi saavutti maapaikan Lontoon kesäolympialaisiin. Hietaniemen lisäksi vain Jarkko Ala-Huikku saavutti otteluvoiton ja sijoittui sarjassaan 20 parhaan joukkoon.


title: Kitchener Rangers

text: Kitchener Rangers on kanadalainen jääkiekkoseura, joka pelaa Ontarion junioriliigan läntisessä konferenssissa. Seura on nimensä mukaan kotoisin Kitcheneristä, Ontariosta, ja se on perustettu vuonna 1963. Junioritasolla joukkueessa ovat pelanneet muun muassa Mike Richards, Derek Roy, Jeff Skinner sekä toisena varattu Gabriel Landeskog.


title: Kitchener Rangers

text: Kitchener Rangersin juuret ulottuvat vuoteen 1947, jolloin se sai edustusoikeuden silloisella nimellään Guelph Biltmore Mad Hatters. Vuonna 1960 joukkueen nimeksi vaihtui Guelph Royals. Kauden 1962–1963 lopussa paikallinen yrittäjä Eugene George siirsi New York Rangersin Kitchenerin kaupunkiin toiveenaan rakentaa vakaampi tulevaisuus kaupungin nuorille pelaajille, ja siten joukkue sai nimen Kitchener Rangers.


title: Kitchener Rangers

text: Peter DeBoer oli Kitchenerin päävalmentajana seitsemän kautta 2000-luvulla, ja johdatti sen OHL:n mestariksi kahdesti, ja lisäksi Memorial Cupin mestaruuteen kerran. Yhteensä joukkue on voittanut OHL:n mestaruuden neljä kertaa ja Memorial Cupin kaksi kertaa.


title: Kitchener Rangers

text: Kaiken kaikkiaan sekä Rangersissa että NHL:ssä pelanneita pelaajia on 136. Heistä Hall of Fameen ovat päässeet Scott Stevens, Bill Barber, Paul Coffey, Larry Robinson ja Al MacInnis.


title: Westferryn asema

text: Westferry on vuonna 1987 avattu Docklands Light Railwayn asema Limehousen kaupunginosassa Lontoon itäosassa. Idässä sitä edeltävä asema on Limehouse, lännessä DLR puolestaan jakautuu Poplarin ja West India Quayn asemien suuntiin. Asema sijaitsee Lontoon matkakortin maksualueella 2.


title: Oyster

text: Oyster on Suur-Lontoon alueella käytössä oleva matkakortti. Oyster-järjestelmää hallinnoi Transport for London, ja korttia voi käyttää Lontoon metron, bussien, Docklands Light Railwayn, London Overgroundin, Tramlinkin, Lontoon alueen paikallisjunien sekä joidenkin Thamesin lauttayhteyksien matkojen maksamiseen.


title: Oyster

text: Oyster-järjestelmä on ollut käytössä heinäkuusta 2003 lähtien.


title: Oyster

text: Vuonna 2017 käytettiin päivittäin kolmea miljoonaa Oyster-korttia, joilla tehtiin yhteensä keskimäärin 10 miljoonaa matkaa päivässä.


title: Oyster

text: Oyster-kortille voi ladata arvoa tai erilaisia kausilippuja. Lontoon joukkoliikennejärjestelmässä on yhteensä yhdeksän kehämäistä maksualuetta, joiden mukaan matkan hinta määräytyy. Useimmissa liikennevälineissä korttia näytetään kortinlukijalle liikennevälineeseen noustessa ja siitä poistuttaessa. Tällöin järjestelmä vähentää kortilta automaattisesti matkan hinnan tai tarkastaa, onko kausilippu voimassa kyseisellä yhteysvälillä. Busseissa ja raitiovaunuissa hinta on kuitenkin kiinteä, joten matkakorttia ei tarvitse näyttää poistuttaessa. Järjestelmä pitää myös huolen siitä, ettei Oyster-kortilla päivän aikana tehtyjen matkojen hinta ikinä ylitä yksittäin ostetun päivälipun hintaa.


title: Oyster

text: Oyster-kortin verkkopalvelusta voi tilata säännöllisesti toimitettavan käyttöraportin, josta ilmenee matkojen ajankohdat, kortin kosketuspisteet sekä veloitetut kustannukset. Raportti toimitetaan sähköpostin liiteenä PDF-tiedostona.


title: Felipe França Silva

text: Felipe Alves França da Silva (s. 14. toukokuuta 1987 Suzano) on brasilialainen uimari.


title: Felipe França Silva

text: França Silva teki toukokuussa 2009 50 metrin rintauinnin maailmenennätyksen 26,89. Hän sijoittui Belgradin universiadeissa toiseksi 50 metrin rintauinnissa . Rooman MM-kilpailuissa 2009 hän sai hopeaa samassa lajissa ajalla 26,76. Hän voitti 50 metrin rintauinnin Irvinen Tyynenmeren-mestaruuskilpailuissa 2010 ajalla 27,26. Hän saavutti saman vuoden lyhyen radan MM-kilpailuissa Dubaissa kultaa 50 metrin rintauinnissa ajalla 25,95 sekä pronssia 100 metrin rintauinnissa ja 4 × 100 metrin sekauintiviestissä.


title: Felipe França Silva

text: França Silva voitti 50 metrin rintauinnin maailmanmestaruuden Shanghaissa 2011 ajalla 27,01. Gold Coastin Tyynenmeren-mestaruuskilpailuissa 2014 hän sai hopeaa 100 metrin rintauinnissa. Hän voitti Dohan lyhyen radan MM-kilpailuissa 2014 maailmanmestaruuden 50 metrin rintauinnissa ajalla 25,63, 100 metrin rintauinnissa ajalla 56,29 sekä 4 × 50 ja 4 × 100 metrin sekauintiviesteissä.


title: Röhr

text: Röhr oli saksalainen vuosina 1928–1935 valmistettu automerkki. Sitä valmisti Ober-Ramstadtissa aluksi "Röhr Automobilwerke AG" vuosina 1928–1930 ja sen jälkeen toimintaa jatkoi "Neuen Röhrwerke AG" vuosina 1930–1935.


title: Röhr

text: Ensimmäisessä maailmansodassa hävittäjälentäjänä toiminut Hans Gustav Röhr sai ajatuksen kevyen kotelorungon soveltamisesta ajoneuvoissa. Hän perusti Röhr Automobilwerke AG:n 30. lokakuuta 1926 rahoittajiltaan saamansa 500 000 valtakunnan markan turvin. Samana vuonna valmistusta varten hankittiin Falconin vanha autotehdas Ober-Ramstadtissa.


title: Röhr

text: Vanha Falconin tehdas ei soveltunut suursarjatuotannolle, joten Röhrin palveluksessa toiminut Joseph Dauben suunnitteli lyhyessä ajassa kahdeksansylinterisen Röhr 8 -mallin, jota valmistettaisiin pieniä määriä. Moottorin iskutilavuus oli 2 262 cm³ ja teho 50 hevosvoimaa. Tuotanto alkoi vuonna 1927 ja 1928 Berliinin autonäyttelyssä esiteltiin muunnelma "Typ R". Autoa pidettiin sensaatiomaisena; siinä oli erittäin alhainen painopiste ja joka pyörän erillisjousitus. Koko maailmassa oli tuolloin vain kaksi tai kolme valmistajaa jotka käyttivät erillisjousitusta. Monille ajatus autosta ilman "oikeita" akseleita oli käsittämätön, ja kilpailevat autotehtaat mustamaalasivat Röhriä väittäen sen käyttävän asiakkaita koekaniineinaan. Vähitellen auto alkoi saada arvostusta alan piireissä. Esittelynsä jälkeen Röhrin uutisoitiin saaneen 2 200 tilausta, mutta luku lienee liioiteltu. Kysyntä kuitenkin kasvoi, ja seuraavana vuonna tehdas työllisti jo 800 henkilöä.


title: Röhr

text: Vuonna 1930 esiteltiin 2,5-litraisella V8-moottorilla varustettu Röhr 8 Typ RA. Samana vuonna yritys kuitenkin kaatui 1930-luvun laman seurauksena. Tähän mennessä Röhr-autoja oli ehditty valmistaa yhteensä 1 200 kappaletta ja tuotantovauhti oli ollut parhaimmillaan kahdeksan autoa päivässä. H.G. Röhr, Dauben sekä yhtiön merkittävimmät suunnittelijat Otto Winkelmann, Walter Kurtze ja Laurenz Niessen siirtyivät vuonna 1931 Adlerin ja sittemmin Mercedes-Benzin palvelukseen.


title: Röhr

text: Ryhmä pääomasijoittajia kuitenkin aloitti yrityksen toiminnan uudelleen nimellä "Neue Röhrwerke AG" ja aloittivat RA-mallin valmistuksen vuonna 1931.


title: Röhr

text: Vuonna 1932 yritys esitteli suuremman Typ F -mallin. Sen voimanlähteenä oli Porschen suunnittelutoimiston luoma kahdeksansylinterinen 3,3-litrainen alun perin Wandererille suunniteltu moottori, joka oli kuitenkin jäänyt tarpeettomaksi Wandererin liityttyä Auto Unioniin. Auton korit valmisti Darmstadtilainen Autenrieth.


title: Röhr

text: Neue Röhrwerke oli kiinnostunut myös pienemmän keskiluokan autojen valmistuksesta. Vuonna 1932 solmittiin sopimus Tatran lisenssivalmistuksesta Deutschen Licenz Tatra Automobile Betriebsgesellschaft mbH:n kanssa. Paremmin nimillä Delta tai Detra tunnettu yritys oli aiemmin koonnut Tatroja Saksan markkinoita varten. Frankfurtissa sijainnut kokoonpanolinja siirrettiin Ober-Ramstadtiin. Tatra T75:een perustunut Röhr Junior esiteltiin Berliinin autonäyttelyssä helmikuussa 1933. Auto erosi jonkin verran alkuperäisestä; nelisylinterisen bokserimoottorin iskutilavuutta oli pienennetty 1 689 kuutiosta 1 486 kuutioon. Sen teho, 30 hevosvoimaa, oli kuitenkin yhtä suuri kuin alkuperäisessä moottorissa. Kori suunniteltiin kokonaan uudestaan. Sedan-mallien korit valmisti Heilbronnilainen Dreuz, kun taas Autenrieth tuotti cabriolet-korit. Röhrin omien mallien tapaan autossa oli joka pyörän erillisjousitus.


title: Röhr

text: Juniorin tuotannon päästyä täyteen käyntiin kesällä 1933 se syrjäytti RA- ja F-mallit, joiden valmistus lopetettiin heikon menekin vuoksi. Ylempään kokoluokkaan tarvittiin uusi malli. Yrityksessä ei ollut edelleen pääsuunnittelijaa, joten se kääntyi jälleen Porschen suunnittelutoimiston puoleen. Uuden mallin pohjana käytettiin F-mallia, johon tuli Porschen kehittämä vääntösauvajousitus. Kahdeksansylinterisen moottorin tehoksi saatiin yli sata hevosvoimaa Zollerin valmistaman ahtimen avulla. Roots-ahtimella varustettuna tehoa oli 140 hevosvoimaa. Auto, Röhr 8 Typ FK Olympier, esiteltiin Berliinin autonäyttelyssä 1934, ja sitä pidetään eräänä näyttelyn sensaatioista. Siitä huolimatta mallista ei tullut kaupallista menestystä, sillä niitä myytiin lopulta ainoastaan neljä kappaletta.


title: Röhr

text: Vaikka isompien autojen myynti ei sujunut, pienempi Junior sen sijaan kävi hyvin kaupaksi. Tehdas olisi tarvinnut nyt pikaisia investointeja tuotannon tehostamiseksi. Yrityksen omistaneen sveitsiläisen holding-yhtiön takana oli juutalaisia sijoittajia. Kansallissosialistien noustua valtaan Saksassa juutalainen pääoma oli vaarassa joutua kansallistetuksi. Tämän johdosta omistajat eivät halunneet sijoittaa tehtaaseen. Yritys joutui ahtaalle velkojien paineessa ja haettiin konkurssiin joulukuussa 1934. Tuotantoa kuitenkin jatkettiin jonkin aikaa tämän jälkeen, ja viimeinen Röhr Junior valmistui 9. maaliskuuta 1935. Tuotannon päätyttyä stettiniläinen Stoewer otti Tatran lisenssin haltuunsa ja osti joukon puolivalmiita Röhr Junior -autoja. Aihioista valmistettuja autoja myytiin nimellä "Greif Junior". Valmistus jatkui vuoteen 1939 asti.


title: Röhr

text: Brittiläinen Hampton toi Englantiin Röhrin 2,25-litraisia moottoreita sekä alustoja ja varusteli ne omalla korillaan. Näitä autoja myytiin nimellä Hampton R. Eräiden tietojen mukaan moottoreita olisi toimitettu 100 ja alustoja 50, mutta todennäköisempänä pidetään että määrä oli alle kymmenen.


title: Nyrkkeily kesäolympialaisissa 1904

text: Vuoden 1904 kesäolympialaisten nyrkkeily järjestettiin 21. – 22. syyskuuta 1904 Physical Culture Gymnasiumissa, Saint Louisissa, Yhdysvalloissa. Tämä oli ensimmäinen kerta kun laji oli mukana olympialaisten ohjelmassa. Mukana oli 18 osanottajaa, joista kaikki olivat Yhdysvalloista. Tapahtumia oli seitsemän, jotka kaikki järjestettiin vain miehille.


title: Nyrkkeily kesäolympialaisissa 1904

text: * Alun perin Jack Egan voitti kevytsarjassa hopeamitalin ja välisarjassa pronssimitalin, mutta hänet hylättiin marraskuussa 1905, jolloin saatiin selville, että hänen oikea nimensä olikin Frank Joseph Floyd. AAU:n säännöt kielsivät ottelemisen väärällä nimellä.


title: Juno (luotain)

text: Juno on NASAn "New Frontiers" -avaruusohjelman Jupiter-planeettaa tutkiva avaruusluotain. Luotain laukaistiin Atlas V-raketilla 5. elokuuta 2011 Cape Canaveral Air Force Stationin laukaisukompleksilta Floridasta. Luotain saapui Jupiterin kiertoradalle 5. heinäkuuta 2016 Suomen aikaa.


title: Juno (luotain)

text: Luotaimen seitsemän mittalaitetta tutkivat Jupiterin rakennetta, painovoima- ja magneettikenttää ja napojen magnetosfääriä. Luotain tutkii muun muassa Jupiterin vedyn ja hapen suhdetta, mistä voidaan päätellä veden määrä. Lisäksi se selvittää Jupiterin ytimen massaa, kaasukehän lämpötilaa ja pilvien koostumusta. Juno pyrkii luomaan kolmiulotteisia karttoja Jupiterin napojen magnetosfääristä ja revontulista. Luotaimessa on myös useita eri aaltoalueiden kameroita ja mittalaitteita. Jupiterin voimakas säteily ja magneettikenttä vaikeuttavat mittalaitteiden toimintaa.


title: Juno (luotain)

text: Luotain on nimetty antiikin Juno-jumalattaren mukaan.


title: Juno (luotain)

text:
Luotaimen massa on 3 625 kg.
Juno on ensimmäinen Jupiteria tutkiva luotain, joka käyttää aurinkopaneeleita voimanlähteenään. Aikaisemmat Jupiteria tutkineet luotaimet (Pioneer 10, Pioneer 11, Voyager, Cassini-Huygens ja Galileo) käyttivät RTG-generaattoria voimanlähteenään. Aurinkokennojen valmistuksessa saavutetut edistysaskeleet mahdollistavat aurinkopaneelien käytön 5 AU:n päässä Auringosta. NASA käyttää kuitenkin jatkossakin RTG-generaattoreita muissa luotaimissaan. Junon aurinkokennojen pinta-ala on 60 neliömetriä, mikä tuottaa 15 kilowattia Maan kiertoradalla, mutta vain 486 wattia saavutettaessa Jupiterin kiertoradalle, mikä vähenee edelleen 420 wattiin Jupiterin tuottaman ionisoivan säteilyn vaurioittaessa aurinkokennoja.


title: Juno (luotain)

text: Luotaimen mukana on myös Galileo Galileista kertova laatta. Galilei löysi Jupiterin neljä suurinta kuuta, ns. Galilein kuut. Laatan lisäksi luotaimen mukana on myös kolme LEGO-hahmoa, jotka kuvaavat Galileita sekä roomalaisia jumalia Junoa ja Juppiteria. Tarun mukaan Juppiter (tai Jupiter; edustaa jumalana muun muassa Jupiter-planeettaa) piilotti itsensä pilviverhoon. Juno kykeni Olympos-vuorelta katsomaan pilviä ja erottamaan puolisonsa todellisen muodon. LEGO-hahmoista Juno pitelee suurennuslasia etsiessään totuutta ja Juppiter pitelee salamaa. Galileilla on teleskooppinsa mukanaan.Jet Propulsion Laboratory Kaliforniassa hallinnoi tehtävää. Lockheed Martin vastaa luotaimen suunnittelusta ja rakentamisesta. Sean Bolton Southwest Research Institutesta San Antoniosta, Teksasista on päätutkija ja kokonaisvastuussa hankkeesta. Junon tutkimuskumppaneina toimii myös useita muita tutkimuslaitoksia. Lennon kustannuksien on arveltu olevan koko mission ajalta 1,1 miljardia Yhdysvaltain dollaria.


title: Juno (luotain)

text: Juno on Galileon (1995-2003) jälkeen toinen Jupiteria pitkään havannoiva luotain.


title: Juno (luotain)

text: Keskeisiä tutkimuksen kohteita on Jupiterin ytimen massan tarkempi selvittäminen ja tarkka Jupiterin gravitaatiokentän kartoitus. Näiden perusteella saadaan selville muiden muassa planeetan syntyhistoriaa ja voidaan päätellä kaasukehän rakennetta ja liikettä.


title: Juno (luotain)

text: Magneettikentän tutkimuksella selvitetään plateetan dynamon tarkempaa luonnetta ja erityisesti napa-alueiden magneettikentän rakenteesta saadaan uutta tietoa.


title: Juno (luotain)

text: Eräs tärkeimmistä tehtävistä on pitkäkestoinen kaasukehän yleinen seuraaminen. Siitä mitataan koostumusta ja lämpötilaa sekä rakennetta ja dynamiikkaa. Hapen ja vedyn suhteen määrittämisellä selvitetään veden määrän suhdetta, josta voidaan päätellä Jupiterin syntyhistoriaa.


title: Juno (luotain)

text:
Junon tutkimuslaitteet ovat:
Luotain laukaistiin matkaan lähes tarkalleen suunnitellun aikataulun mukaan 5. elokuuta 2011 kello 19.25 Suomen aikaa Cape Canaveral Air Force Stationin laukaisukompleksilta numero 41 Floridasta. Laukaisu tehtiin United Launch Alliancen Atlas V -kantoraketilla. Luotain saapui Jupiterin kiertoradalle 5. heinäkuuta 2016 klo 6.55 Suomen aikaa.


title: Juno (luotain)

text: 9. lokakuuta 2013 luotain suoritti maapallon ohilennon ja käytti hyväkseen maapallon painovoiman linkovaikutusta matkallaan Jupiteriin.


title: Juno (luotain)

text: 5. heinäkuuta 2016 luotain sytytti päämoottorinsa 35 minuutin ajaksi asettuakseen Jupiterin kiertoradalle.


title: Juno (luotain)

text: Lokakuussa 2016 Juno ohjataan Jupiteria kiertävälle 14 päivän naparadalle, ja luotain aloittaa 37 kierroksen mittaisen tutkimusohjelman. Luotain on kiertoradallaan lähimmillään Jupiteria 4 600 kilometrin etäisyydellä. Kiertorata on kuitenkin hyvin epäkeskinen, sillä luotain on kauimmillaan jopa Kalliston kiertoradan ulkopuolella, mikä auttaa välttämään Jupiterin mittalaitteita vahingoittavia voimakkaita säteilyvyöhykkeitä.


title: Juno (luotain)

text: Helmikuussa 2018 luotain tuhoutuu suunnitellusti syöksyessään Jupiterin kaasukehään.


title: Jimmy Mulville

text: Jimmy Mulville (s. 5. tammikuuta 1955) on brittiläinen koomikko, näyttelijä ja televisiotuottaja. Hän on yksi vuonna 1986 toimintansa aloittaneen televisiotuotantoyhtiö Hat Trick Productionsin perustajista.


title: Jimmy Mulville

text: Mulville oli opiskeluaikanaan Cambridge Footlightsin puheenjohtaja. Opiskelujensa jälkeen hän aloitti BBC Radion palveluksessa, jolle hän muun muassa loi ja tuotti "Radio Active" -sarjan. Mulville siirtyi televisioon 1982 ja toimi muun muassa "Lunta tupaan" -komediasarjan ensimmäisen tuotantokauden tuottajana. Perustamalleen Hat Trick Productionsille hän on luonut muun muassa televisiovisailun "Have I Got News for You". Mulville sai vuonna 1999 BAFTA-palkinnon luovasta työstään televisiolle.


title: Mongolin kyrillinen kirjaimisto

text: Mongolin kyrillinen kirjaimisto on kyrillisiä aakkosia käyttävä mongolin kirjoitusjärjestelmä. Se korvasi perinteisen kirjaimiston Mongoliassa 1900-luvun ensimmäisellä puoliskolla kommunistivallan aikana. Sittemmin vanha kirjoitusjärjestelmä on pyritty palauttamaan takaisin käyttöön.


title: Mongolin kyrillinen kirjaimisto

text: Ensimmäisenä mongolin kieltä kyrillisille kirjaimistolle kääntämään pyrkineet olivat burjaattikristittyjä ja folkloristikkoja. Kalmukit ottivat kyrillisen kirjaimiston käyttöön oman kielensä kirjoituksessa vuonna 1925, ja burjaatit ottivat sen käyttöön vuonna 1939. Mongoliassa päätös kyrillisiin kirjaimiin siirtymisestä tehtiin 25. maaliskuuta 1941. Päätöksellä pyrittiin luomaan vahvemmat siteet Neuvostoliittoon. Kirjaimiston kehitti Tsendiin Damdinsüren alle viikossa. Sen perustaksi tuli noin 70 % puhuma halhan murre. Uusi kirjaimisto otettiin käyttöön vuonna 1945, mutta se kohtasi huomattavaa passiivista vastarintaa ja varsinaisesti se saatiin käyttöön vasta seuraavana vuonna. Lokakuussa 1947 kirjaimistoa osasi käyttää 42,2 % väestöstä.


title: Mongolin kyrillinen kirjaimisto

text: Valtionhallinto alkoi käyttää kirjaimistoa vuonna 1950, mutta vanha kirjaimisto pysyi käytössä osittain vuoteen 1951. Kiinan Sisä-Mongoliassa harkittiin kyrillisen kirjaimiston käyttöönottoa vuosina 1955–1958, mutta poliittisien syiden takia sitä ei lopulta otettukaan käyttöön. Mongoliassa kansa jatkoi perinteisen kirjaimiston käyttöä, mutta kyrillisestä järjestelmästä tuli nopeasti hallitseva. Poliittisen vapautumisen myötä vanhaa kirjoitusjärjestelmää pyrittiin ottamaan käyttöön uudestaan. Vuonna 1987 siitä tuli pakollinen oppiaine kouluissa.


title: Mongolin kyrillinen kirjaimisto

text: Vuonna 1991 tehtiin päätös perinteiseen kirjaimistoon siirtymisestä vuoteen 1994 mennessä, mutta suunnitelma ei toteutunut kun sitä ei saatu tarpeeksi yleiseen käyttöön kansan keskuudessa. Kyrillinen kirjaimisto on edelleen Mongolian virallinen kirjoitusjärjestelmä.


title: Mongolin kyrillinen kirjaimisto

text: Mongolin kyrillisten aakkosten tieteellinen translitterointi on määritelty standardissa ISO 9:1995. Suomalainen kansallinen translitterointi määriteltiin standardissa SFS 4900:1983.


title: Jintsu (1923)

text: Jintsu () oli keisarillisen Japanin laivaston Sendai-luokan kevyt risteilijä toisessa maailmansodassa.


title: Jintsu (1923)

text: Alus tilattiin Kawasakilta Kōbesta. Sen köli laskettiin 4. elokuuta 1922 ja alus laskettiin vesille 8. joulukuuta 1923. Alus valmistui 31. heinäkuuta 1925, jolloin sen ensimmäiseksi päälliköksi nimettiin Fukushima Kanzo. Alus nimettiin Keski-Japanin Gifun ja Toyaman prefektuurien alueella virtaavan Jinzū-joen mukaan.


title: Jintsu (1923)

text: Fukushima luovutti 1. joulukuuta 1925 aluksen päällikkyyden Yamauchi Toyonakalle, joka luovutti päällikkyyden edelleen Mizushiro Keijille 1. marraskuuta 1926. Arichi Jugoro vastaanotti aluksen päällikkyyden 1. joulukuuta. Alus törmäsi yöllisessä harjoituksessa 24. elokuuta 1927 Shimanen prefektuurin rannikolla kymmenisen kilometriä etelään Jizo Zakin majakasta hävittäjä "Warabin", joka upposi vieden mukanaan 92 merimiestä. Ison osan keulastaan menettänyt risteilijä hinattiin korjattavaksi Maizurun laivastontelakalle. Alus siirrettiin 5. syyskuuta reserviin Kuressa odottamaan korjausten valmistumista. Mizushiro luovutti 7. lokakuuta päällikkyyden Miya Shirolle onnettomuustutkinnan ajaksi. Mizushiro teki 26. joulukuuta itsemurhan kotonaan.


title: Jintsu (1923)

text: Akiyama Toraroku vastaanotti 15. marraskuuta aluksen päällikkyyden luovuttaen sen edelleen Machida Shinichirolle 10. joulukuuta 1928. Alus suojasi vuonna 1928 japanilaisten joukkojen maihinnousua Shandongin maakuntaan niin kutsutussa Jinan tapauksessa, minkä jälkeen se sijoitettiin Qingtaoon. Alus oli liitettynä Kiinan rannikolla partioiviin aluksiin ja se suojasi maihinnousua Kiinaan vuonna 1937.


title: Jintsu (1923)

text: Aluksesta tehtiin 26. marraskuuta 1941 Filippiinien maihinnousuun kootun kontra-amiraali Raizo Tanakan johtaman 3. laivaston 2. hävittälaivueen lippulaiva. Alus suojasi Japanin 16. jalkaväkidivisioonaa ja Kuren 1. maihinnousuosastoa Palausta Davaoon, Legaspiin ja Joloon kuljettaneita aluksia. Filippiinien sotatoimien päätyttyä joulukuun lopulla alus siirrettiin kontra-amiraali Kubon Alankomaiden Itä-Intian itäisen valtausosaston 15. ja 16. viirikön johtoalukseksi.


title: Haguro (1928)

text: Haguro () oli keisarillisen Japanin laivaston Myōkō-luokan raskas risteilijä toisessa maailmansodassa. Alus nimettiin Yamagatan prefekruraatin Haguro-vuoren mukaan.


title: Haguro (1928)

text: Alus tilattiin syksyllä 1924 Mitsubishiltä Nagasakista ja sen koneiston toimitti Yokosuka. Sen köli laskettiin 16. maaliskuuta 1925 ja alus laskettiin vesille 24. maaliskuuta 1928. Alus valmistui 25. huhtikuuta 1929.


title: Haguro (1928)

text: Alus muodosti palvelukseen otettaessa sisaralustensa kanssa 2. laivaston 4. risteilijälaivueen. Se siirrettiin laivueen mukana reserviin 1. joulukuuta 1932, jolloin Takao-luokan alukset muodostivat 4. risteilijälaivueen. Toukokuussa 1933 alus sisaraluksineen muodosti 5. risteilijälaivueen, joka oli palveluksessa ainoastaan kesän sotaharjoituksissa. Alus liitettiin vuoden 1933 lopulla vartioalukseksi joko Kureen tai Saseboon ja se siirrettiin modernisoitavaksi helmikuussa 1934, jonka jälkeen alus sisaraluksineen muodosti jälleen 5. risteilijälaivueen. Alus palveli laivueen mukana Kiinan vesillä Japanin käydessä sotaa Kiinaa vastaan.


title: Haguro (1928)

text: "Haguro" oli laivueen mukaan Palaulla joulukuussa 1941. Alus suojasi laivueensa mukana Etelä-Filippiinien osastoa japanilaisten noustessa maihin Filippiineillä sekä Hollannin Itä-Intiaan. Alus osallistui Jaavanmeren taisteluun, jossa se upotti Alankomaiden laivaston "Hr. Ms. De Ruyterin" ja "Hr. Ms. Kortenaerin".


title: Haguro (1928)

text: Alus oli Leytenlahden taistelun jälkeen Malesian vesillä ja se upposi 16. toukokuuta 1945 Britannian kuninkaallisen laivaston 26. hävittäjälaivueen torpedoimana Penangin lounaispuolella.


title: Nachi (1927)

text: Nachi () oli keisarillisen Japanin laivaston Myōkō-luokan raskas risteilijä toisessa maailmansodassa. Alus nimettiin Wakayaman prefekturaatin Nachi-vuoren mukaan.


title: Nachi (1927)

text: Alus tilattiin keväällä 1923 Kuren laivastontelakalta. Sen köli laskettiin 26. marraskuuta 1924 ja alus laskettiin vesille 15. kesäkuuta 1927. Alus valmistui 26. marraskuuta 1928.


title: Nachi (1927)

text: Alus muodosti palvelukseen otettaessa sisaralustensa kanssa 4. risteilijälaivueen, joka kuului 2. laivastoon. Se siirrettiin laivueen mukana reserviin 1. joulukuuta 1932, jolloin Takao-luokan alukset muodostivat 4. risteilijälaivueen. Toukokuussa 1933 alus sisaraluksineen muodosti 5. risteilijälaivueen, joka oli palveluksessa ainoastaan kesän sotaharjoituksissa. Alus liitettiin vuoden 1933 lopulla vartioalukseksi joko Kureen tai Saseboon ja se siirrettiin modernisoitavaksi helmikuussa 1934, jonka jälkeen alus sisaraluksineen muodosti jälleen 5. risteilijälaivueen. Alus palveli laivueen mukana Kiinan vesillä Japanin käydessä sotaa Kiinaa vastaan.


title: Nachi (1927)

text: "Nachi" oli laivueen mukaan Palaulla joulukuussa 1941. Alus suojasi laivueensa mukana Etelä-Filippiinien osastoa japanilaisten noustessa maihin Filippiineillä sekä Hollannin Itä-Intiassa. Alus osallistui Jaavanmeren taisteluun, jossa se upotti Alankomaiden laivaston "Hr. Ms. Javan".


title: Nachi (1927)

text: Yhdysvaltain laivaston lentotukialus "USS Lexingtonin" lentokoneet upottivat "Nachin" 5. marraskuuta 1944 Corregidorin saaren edustalla. Alukseen osui yhdeksän torpedoa, 20 pommia ja lukuisa joukko raketteja.


title: Risto Räppääjä ja viileä Venla

text: Risto Räppääjä ja viileä Venla on 10. helmikuuta 2012 ensi-iltansa saanut suomalainen elokuva, jonka ohjasi Mari Rantasila. Risto Räppääjää esittää Lauri Karo ja Nelli Nuudelipäätä Venni Uotila. Kolmannessa lapsiroolissa, viileän Venlan roolissa, nähdään Olivia Ainali. "Risto Räppääjä ja viileä Venla" oli tuotantoyhtiö Kinottaren kolmas ja viimeinen Risto Räppääjä -sarjan elokuva. Seuraavan elokuvan, "Risto Räppääjä ja liukas Lennart", tuotti Artista Filmi.


title: Risto Räppääjä ja viileä Venla

text: Risto Räppääjä ja Nelli Nuudelipää lähtevät saareen, missä Elvi Räppääjä toimii lomakeskuksen emäntänä. Paikalle saapuu myös Ristoa ja Nelliä hiukan vanhempi Venla isänsä Uolevi Horsmaniemen kanssa. Venlan tulo hämmentää Riston ja Nellin välejä, koska Nelli alkaa viihtyä yhä enemmän Venlan seurassa. Samanaikaisesti vanhat ystävykset Pakastaja-Elvi ja Uolevi lähestyvät toisiaan. Koko perheen musiikkikomedia Risto Räppääjä ja viileä Venla kertoo ystävyydestä, yksinäisyydestä ja erilaisuuden hyväksymisestä.


title: Myōkō (1927)

text: Myōkō () oli keisarillisen Japanin laivaston Myōkō-luokan raskas risteilijä toisessa maailmansodassa. Alus nimettiin Niigatan prefekturaatin Myōkō-vuoren mukaan.


title: Myōkō (1927)

text: Alus tilattiin Yokosukan laivastontelakalta. Sen köli laskettiin 25. lokakuuta 1924 ja alus laskettiin vesille 16. huhtikuuta 1927. Alus valmistui 31. heinäkuuta 1929.


title: Myōkō (1927)

text: Alus lähti 12. joulukuuta 1944 Singaporesta hävittäjä "Ushion" saattamana. Ne liittyivät pian satamasta lähdettyään saattueeseen HI-82, johon kuuluivat tankkerit "Omurosan", "Otowasan", "Arita" ja "Palembangmaru" sekä niitä suojanneet "Etorofu", "Shōnan", "Kume", "CD-9" ja "CD-19". Seuraavana päivänä "Myōkōon" osui yksi kuudesta Yhdysvaltain laivaston sukellusvene "USS Bergallin" laukaisemasta torpedosta. Vaurioituneella aluksella syttyi tulipalo ja se menetti liikuntakykynsä. "Ushio" hinasi aluksen takaisin Singaporeen, jonne saavuttiin 25. joulukuuta.


title: Myōkō (1927)

text: Tammikuussa 1945 aluksen korjaaminen Singaporessa todettiin mahdottomaksi, samoin kun sen hinaaminen Japaniin. Alus ankkuroitiin Seletarin satamaan kelluvaksi ilmatorjuntapatteristoksi. Seletarin antauduttua 21. syyskuuta alus jäi liittoutuneille. Aluksen hylky hinattiin 2.–8. heinäkuuta 1946 Malakansalmeen ja se upotettiin Port Swettenhamin edustalle. Myōkō poistettiin alusluettelosta 10. elokuuta 1946.


title: Ashigara (1928)

text: Ashigara () oli keisarillisen Japanin laivaston Myōkō-luokan raskas risteilijä toisessa maailmansodassa. Alus nimettiin Kanagawan ja Shizuokan prefektuurien rajalla olevan Ashigara-vuoren mukaan.


title: Ashigara (1928)

text: Alus tilattiin Kōbesta Kawasakin telakalta. Sen köli laskettiin 11. huhtikuuta 1925 ja alus laskettiin vesille 22. huhtikuuta 1928. Alus otettiin palvelukseen 20. elokuuta 1929.


title: Ashigara (1928)

text: "Ashigara" liitettiin palvelukseen otettaessa 2. laivaston 4. risteilijälaivueeseen. Se siirrettiin sisaralustensa kanssa reserviin joulukuussa 1932, jolloin vasta palvelukseen astuneet Takao-luokan alukset korvasivat ne. Alus siirrettiin toukokuussa 1933 5. risteilijälaivueeseen, joka oli aktiivipalveluksessa ainoastaan kesän sotaharjoitusten ajan. "Ashigara" sisaraluksineen liitettiin vartiolaivalaivueeseen joko Kureen tai Saseboon, mikä hidasti niiden pääsyä modernisointiin.


title: Ashigara (1928)

text: "Ashigara" siirrettiin 15. marraskuuta 1934 telakalle modernisoitavaksi, ja työn päätyttyä se palasi 5. risteilijälaivueeseen. Alus lähti Britteinsaarille kuningas Yrjö VI:n kruunajaisten aikana 20. toukokuuta 1937 pidettyyn laivastokatselmukseen. Matkalta palattuaan alus palveli Japanin ja Kiinan välisen sodan alettua Kiinan vesillä. Alus ei liittynyt laivueeseensa, vaan se pysyi Kiinan vesillä ja oli joulukuussa Peskadoreilla liittyen laivueeseensa Hollannin Itä-Intian alueella vasta tammikuussa 1942.


title: Ashigara (1928)

text: Alus osallistui laivueensa mukana Jaavanmeren taisteluun, jonka aikana se upotti "USS Pillsburyn" ja yhdessä "Myōkōn" kanssa hävittäjät "USS Popen" ja "HMS Encounterin". Itä-Intian sotatoimien päätyttyä alus palasi laivueensa mukana Japaniin huollettavaksi. Alus palasi palvelukseen vasta kesäkuussa. Alus oli lounaisella Tyynellämerellä olleen 2. eteläisen osaston lippulaivana, missä tehtävässä se oli aina huhtikuussa 1943 Sasebossa alkaneeseen huoltoonsa saakka.


title: Ashigara (1928)

text: Palvelukseen palattuaan "Ashigara" siirtyi Singaporeen, mistä se siirrettiin 21. risteilijälaivueeseen koilliseen aluelaivastoon maaliskuussa 1944. Alus palveli tällä alueella aina kesäkuuhun. Se osallistui lokakuussa Leytenlahden taisteluun.


title: Ashigara (1928)

text: "Ashigara" liitettiin marraskuussa 1944 suoraan 5. laivaston alaisuuteen. Alus siirrettiin Singaporeen, jossa se liittyi 5. helmikuuta 1945 5. risteilijälaivueeseen. "Haguron" upottua 16. toukokuuta laivue lakkautettiin ja "Ashigara" liitettiin suoraan Singaporeen sijoitettuun 10. aluelaivastoon. "Ashigaran" ollessa 7. kesäkuuta paluumatkalla Bataviasta joukkoja evakuoimasta Britannian kuninkaallisen laivaston sukellusvene "HMS Trenchant" torpedoi ja upotti sen Bankansalmessa.


title: Beretta’s Island

text: Beretta’s Island on Michael Preecen ohjaama vuonna 1993 ensi-iltansa saanut rikoselokuva. Elokuvassa eläkkeellä oleva Interpolin agentti yrittää vangita huumelordin, joka tappoi hänen ystävänsä ja uhkailee kokonaista kylää Sardinian saarella. Franco Columbu esittää elokuvassa Mr. Olympiaa ja Arnold Schwarzenegger tekee cameoroolin tämän vanhana treenikaverina.


title: Sun Yang

text: Sun Yang (, s. 1. joulukuuta 1991 Hangzhou) on kiinalainen uimari.


title: Sun Yang

text: Sun sijoittui Pekingin olympialaisissa 2008 kahdeksanneksi 1 500 metrin vapaauinnissa. Hän sai samalla matkalla pronssia Rooman MM-kilpailuissa 2009 ajalla 14.46,84. Kantonin Aasian kisoissa 2010 hän saavutti kultaa 1 500 metrin vapaauinnissa ajalla 14.35,43 ja 4 × 200 metrin vapaauintiviestissä sekä hopeaa 200 ja 400 metrin vapaauinnissa.


title: Sun Yang

text: Sun voitti Shanghain MM-kilpailuissa 2011 maailmanmestaruuden 800 metrin vapaauinnissa ajalla 7.38,57 ja 1 500 metrillä maailmanennätysajalla 14.34,14. 400 metrin vapaauinnissa hän sai hopeaa ajalla 3.43,24 ja 4 × 200 metrin vapaauintiviestissä pronssia.


title: Sun Yang

text: Lontoon olympialaisissa 2012 Sun voitti kultaa 1500 metrin vapaauinnissa maailmanennätysajalla 14.31,02 sekä 400 metrin vapaauinnissa olympiaennätysajalla 3.40,07, hopeaa 200 metrin vapaauinnissa sekä pronssia 4 × 200 metrin vapaauintiviestissä. Barcelonan MM-kilpailuissa 2013 Sun voitti kultaa 400 metrin (3.41,59), 800 metrin (7.41,36) ja 1 500 metrin (14.41,15) vapaauinnissa. Lisäksi hän sai pronssia 4 × 200 metrin vapaauintiviestissä.


title: Sun Yang

text: Sun antoi toukokuussa 2014 Kiinan mestaruuskilpailuissa piristettä sisältäneen dopingnäytteen ja sai kolmen kuukauden kilpailukiellon. Kilpailukielto julkistettiin vasta marraskuussa 2014. Kilpailukieltonsa kärsittyään hän oli jo syyskuussa osallistunut Aasian kisoihin, joissa saavutti kultaa 400 metrin vapaauinnissa, 1 500 metrin vapaauinnissa ja 4 × 100 metrin vapaauintiviestissä sekä hopeaa 200 metrin vapaauinnissa.


title: Sun Yang

text: Sun voitti Kazanin MM-kilpailuissa 2015 kultaa 400 metrin vapaauinnissa ajalla 3.42,58 ja 800 metrin vapaauinnissa ajalla 7.39,96 sekä sai hopeaa 200 metrin vapaauinnissa ajalla 1.45,20. Rio de Janeiron olympialaisissa 2016 hän saavutti kultaa 200 metrin vapaauinnissa ajalla 1.44,65 ja hopeaa 400 metrin vapaauinnissa ajalla 3.41,68. Budapestissa 2017 hän voitti maailmanmestaruuden 200 metrin vapaauinnissa ajalla 1.44,39 ja 400 metrillä ajalla 3.41,38. 800 metrillä hän oli viides.


title: Sun Yang

text: Sun voitti Aasian kisoissa 2018 kultaa 200, 400, 800 ja 1 500 metrin vapaauinneissa. Lisäksi hän sai molemmissa vapaauintiviesteissä hopeaa. Hangzhoun lyhyen radan MM-kilpailuissa 2018 hän sai pronssia 4 × 200 metrin vapaauintiviestissä.


Jääkiekon naisten maailmanmestaruuskilpailut 2012 pelattiin Yhdysvalloissa 7. huhtikuuta - 14. huhtikuuta 2012.


title: Jääkiekon naisten maailmanmestaruuskilpailut 2012

text: Lohko-A


text:
Lohko-B
Ottelut


text: Ottelut


text:
Pääsarjan kisat
1. divisioona A-Lohko


text:
B-lohko
2. divisioona A-lohko


text: B-lohko


title: Klopfer

text: Klopfer voi tarkoittaa ainakin seuraavia asioita:


title: Aristodemos Spartalainen

text: Aristodemos (k. 479 eaa.) oli spartalainen sotilas persialaissotien aikaan. Hän oli yksi Leonidaan kolmestasadasta, jotka puolustivat Thermopylain solaa Kserkses I:n johtamia persialaisia vastaan 480 eaa. Vain 298 spartalaista kuoli; kaksi, Eurytos ja Aristodemos oli määrätty toipumaan silmätulehduksesta. Eurytos kuitenkin käski helootin taluttamaan hänet taisteluun. Aristodemos palasi Spartaan. Toinen selvinnyt oli Thessaliaan määrätty viestinviejä, joka hirttäytyi myöhemmin.


title: Aristodemos Spartalainen

text: "Vapisija" oli kaikista häpeällisin sana spartalaisten kielenkäytössä. Aristodemoksen elämästä tuli silkkaa kurjuutta. Viittaan ommellut tilkut kielivät koko kaupungille pelkuruudesta. Kohtelu oli tylyä ja välinpitämätöntä. Juhlissa hänen tuli nousta ja antaa tietä kenen tahansa vaatiessa, nuorimmasta lähtien. Jos Vapisijalla oli tyttäriä, nämä eivät löytäneet miestä. Pelkuruus ei saanut periytyä jälkipolville.


title: Aristodemos Spartalainen

text: Aristodemoksella oli Thermopylain jälkeen erityisen katkeraa, sillä Leonidaan sankarikuolemaa ei päässyt pakoon. Spartalaisten tapa valittaa aina eforeista helootteihin vaikutti muista kreikkalaisista lähes barbaariselta. Esimerkiksi Ateenassa sureminen oli naisten vastuulla. Lisäksi Leonidasta ei voitu edes haudata, hänen ruumiinsa kun oli jäänyt Thermopylaihin. Jäänteet tuotiin Spartaan uudelleen haudattaviksi vasta 440 eaa.


title: Aristodemos Spartalainen

text: Aristodemos kuoli Plataiaissa, missä hän jätti paikkansa rivissä ja hyökkäsi yksin persialaisten kimppuun. Spartassa ei pidetty sopivana taistella oman kunnian puolesta, mutta siitä huolimatta hänen urheutensa tunnustettiin.


title: Kita-ankeriaat

text: Kita-ankeriaat (Monognathidae) on syvissä vesissä elävä ahmattiankeriaskaloihin kuuluva heimo.


title: Kita-ankeriaat

text: Kita-ankeriaisiin kuuluu 15 lajia yhdessä suvussa, muun muassa melakita-ankerias ("Monognathus ahlstromi"). Lajit ovat erikoisen näköisiä, ja suurin tunnettu yksilö oli noin 16 cm pitkä, yleensä ne jäävät alle 10 cm pitkiksi. Kita-ankeriaat ovat pitkulaisia kaloja, joiden ainutlaatuinen piirre on yläleuan täydellinen puuttuminen. Aikuisella koiraalla myös alaleuka on hyvin alkeellinen. Kita on lajeilla suuri ja alaleuassa on useita pieniä hampaita, yksi hampaista on muita pidempi ja yhteydessä myrkkyrauhaseen. Kita-ankeriailla ei ole vatsa- eikä rintaeviä ja selkä- ja peräevissä ei ole ruotoja. Silmä on hyvin pieni.


title: Kita-ankeriaat

text: Kita-ankeriaita tavataan Atlantin ja Tyynenmeren alueilta. Ne ovat syvän veden kaloja, ja kiinniotetut on saatu 2 000–5 400 metrin syvyydestä. Kita-ankeriaiden käyttäytymisestä ei tiedetä paljoa. Niiden ravintoa ovat pääasiassa äyriäiset, ja ne käyttävät myrkkyhammastaan saalinsa lamauttamiseen. Saalis voi olla kalan kokoon nähden suhteellisen suurikokoinen suuren kidan ansiosta. Koiraat eivät todennäköisesti syö enää aikuisina ja kuolevat lisääntymisen jälkeen, ja lisääntymiskumppaninsa ne löytävät todennäköisesti feromonijälkien perusteella.


title: Juventus Stadium

text: Juventus Stadium on Torinossa sijaitseva jalkapallostadion, joka toimii Juventuksen kotistadionina. Stadion avattiin 8. syyskuuta 2011 juuri ennen alkua. Se on rakennettu Juventuksen ja Torinon entisen kotistadionin, Stadio delle Alpin paikalle.


title: Juventus Stadium

text: Ensimmäinen virallinen ottelu stadionilla oli 11. syyskuuta 2011 pelattu Juventuksen ja Parman välinen Serie A -ottelu, jonka Juventus voitti 4–1.


title: Juventus Stadium

text: Juventuksen entinen stadion, Stadio delle Alpi rakennettiin suurin kustannuksin. Huolimatta siitä, että Juventuksella on italialaisista jalkapallojoukkueista suurin kannattajamäärä, Stadio delle Alpilla oli kapasiteettiin nähden vähän katsojia. Keskimääräinen stadionin täyttöaste oli vain kolmannes stadionin 67 000 kapasiteetista. Seura osti stadionin Torinon kunnanvaltuustolta vuonna 2003.


title: Juventus Stadium

text: Juventus siirtyi pois epäsuositulta stadionilta vuonna 2006 ja päätti uuden intiimimmän ja tunnelmallisemman paikan rakentamisesta. Fanit olivat moittineet muun muassa sen huonoa sijaintia, sekä huonoa näkyvyyttä kentälle joistakin paikoista. Juventus on ensimmäinen suuri eurooppalainen seura, joka rakentaa uudesta stadionistaan aikaisempaa pienemmän. Vuoden 2006 jälkeen Juventus sekä Torino pelasivat ottelunsa Torinon olympiastadionilla, joka oli myös epäsuosittu pienen kapasiteetin vuoksi.


title: Juventus Stadium

text: Marraskuussa 2008 seura julkisti suunnitelmansa uuden 41 000-paikkaisen stadionin rakentamisesta Stadio delle Alpin tilalle. Uuden stadionin kustannuksiksi arvioitiin 100 miljoonaa euroa. Stadionille ei rakenneta juoksurataa. Juventus Stadiumin valmistumisen myötä Juventuksesta tuli ensimmäinen Serie A -seura, joka rakentaa ja omistaa oman stadionin.


title: Juventus Stadium

text: Stadionille tuli myös ostosalue, sekä myöhemmin sinne on suunniteltu tulevan museo. Stadionin avajaiset pidettiin 8. syyskuuta 2011. Stadionin avausottelussa Juventus kohtasi englantilaisen Notts Countyn, jolta Juventus sai mustavalkoraitaisen värityksensä vuonna 1903.


title: Juventus Stadium

text: Vuonna 2014 stadionilla pelataan Eurooppa-liigan loppuottelu.


title: Enver Lisin

text: Enver Gennadjevitš Lisin ( s. 22. huhtikuuta 1986 Moskova) on venäläinen jääkiekkoilija, joka pelaa kaudella 2018–2019 Spartak Moskovassa. Hän on pelipaikaltaan hyökkääjä.


title: Enver Lisin

text: Lisin on pelannut aiemmin myös NHL-liigan Phoenix Coyotesin ja New York Rangersissa ja hänet tunnetaan erittäin nopeana luistelijana. Kaudeksi 2010–2011 Lisin siirtyi KHL-liigan Metallurg Magnirogorskiin. Kaudella 2013–2014 Lisin siirtyi Admiral Vladivostokiin, jossa hän toimi seuran kapteenina ennen siirtoaan TsSKA Moskavaan. Lisin oli ollut ennen siirtymistään TsSKA:n Hannu Jortikan luottopelaajia Admiralissa. Samalla kaudella Lisin pelasi myös EHT-turnauksessa kaksi ottelua tehoilla 2+1.


title: Enver Lisin

text: Kaudella 2016–2017 Lisin valittiin toisen kerran KHL-urallaan KHL All-Stars tapahtumaan, jossa hän teki uuden KHL:n nopeusennätyksen kentän ympäri luistelemisessa ajalla 12,450 sekuntia. Pelattuaan kolme varsin menestyksekästä kautta Salavat Julajev Ufan joukkueessa (joista viimeisin Erkka Westerlundin alaisuudessa), purki Salavat Julajev Ufa hänen sopimuksensa yhteisymmärryksessä. Lisin oli toiminut kaksi viimeistä kauttaan Salavatin varakapteenina.


title: Enver Lisin

text: Pian tämän jälkeen Lisin solmi vuoden mittaisen sopimuksen Sibir Novosibirskin kanssa, jossa hänen odotettiin olevan tärkeässä roolissa. Harjoituskausi sujuikin mallikkaasti ja Lisin onnistui tekemään hattutempun Jokereita vastaan pelatussa 4-2 voitossa. KHL-kauden alku oli kuitenkin Sibirille valtaisa pettymys ja Lisin purki 10 ottelun jälkeen sopimuksensa yhteisymmärryksessä Sibirin kanssa. Pian hän solmi uuden sopimuksen Spartakin kanssa, jonka kesto ylettyy kevääseen 2019.


title: Nurmihiihto

text: Nurmihiihto tai ruohikkohiihto on hiihtourheilulaji, jossa lasketaan nurmikolla. Se on kesäinen muoto alppihiihdosta ja kehitetty alun perin alppihiihtäjien kesäharjoitteluun. Nurmihiihto on Kansainvälisen hiihtoliiton virallinen laji ja lajin maailmancup on järjestetty vuodesta 1996. Menestynein nurmihiihtäjä on tšekkiläinen Jan Němec.


title: Nyrkkeily kesäolympialaisissa 1908

text: Vuoden 1908 kesäolympialaisten nyrkkeily järjestettiin 27. lokakuuta 1908 Northampton Institutessa, Clerkenwellissä, Lontoossa, Yhdistyneessä kuningaskunnassa. Tämä oli toinen kerta kun laji oli mukana olympialaisten ohjelmassa. Mukana oli 42 osanottajaa neljästä eri maasta. Tapahtumia oli viisi, jotka kaikki järjestettiin ainoastaan miehille.


title: 55 Cancri d

text: 55 Cancri d on eksoplaneetta, joka kiertää Auringon kaltaisen 55 Cancri A -tähden kerran 14,29 vuodessa. Se sijaitsee yhtä kaukana tähdestään kuin Jupiter Auringosta. Kyseessä on planeettajärjestelmänsä viides ja uloin tähän mennessä havaittu planeetta. Se löydettiin 13. kesäkuuta 2002.


title: 55 Cancri d

text: Kuten useimmat tunnetut eksoplaneetat, myös 55 Cancri d havaittiin tähden säteisliikettä tarkkailemalla. 55 Cancri b -planeetta oli jo paljastunut, mutta säteisliikkeessä oli vielä ollut selittämättömiä muutoksia; myöhemmät mittaukset paljastivat noin viiden astronomisen yksikön päässä tähdestä sitä kiertävän planeetan, 55 Cancri d:n. Vuonna 2008 vahvistui, että 55 Cancri d:n radan eksentrisyys on matala; kävi ilmi, että noin 5,77 astronomisen yksikön päässä tähdestä sijaitseva rata on lähes ympyrän muotoinen.


title: 55 Cancri d

text: Koska 55 Cancri d on havaittu vain epäsuorasti, esimerkiksi sen rakenteesta tai lämpötilasta ei ole tietoa. Sen vähimmäismassa vastaa noin 3,835 Jupiteria. Massansa perusteella planeetta on kaasujättiläinen vailla kiinteää pintaa.


title: Nyrkkeily kesäolympialaisissa 1924

text: Vuoden 1924 kesäolympialaisten nyrkkeily järjestettiin 15. – 20. heinäkuuta 1924 Vélodrome d'hiverissä, Pariisissa, Ranskassa. Tämä oli neljäs kerta kun laji oli mukana olympialaisten ohjelmassa. Mukana oli 181 osanottajaa 27 eri maasta. Tapahtumia oli kahdeksan, jotka kaikki järjestettiin ainoastaan miehille.


title: Ihosy

text: Ihosy on kaupunki Madagaskarin sisämaan eteläosassa 614 kilometriä Antananarivosta etelään. Se on Ihoromben alueen keskus. Asukkaita on 18 200 henkeä (vuonna 2010).


title: Ihosy

text: Ihosy on baraheimon perinteinen keskuspaikka. Sen kautta kulkee Antananarivon ja Toliaran välinen RN7-valtatie, josta haarautuu Taolagnaroon johtava huonokuntoinen RN13. Kartalle merkitty Ihosyn ja Farafanganan välinen tie ei ole ollut ajokelpoinen kahteenkymmeneen vuoteen.


title: Juozas Preikšas

text: Juozas Preikšas (22. marraskuuta 1926 – 11. helmikuuta 2018) oli liettualainen roomalaiskatolinen piispa. Hän sai pappisvihkimyksensä 23. syyskuuta 1951. Hän tuli 31. lokakuuta 1984 nimitetyksi Kaunasin vihkipiispaksi ja Egnatian titulaaripiispaksi. Hänet vihittiin piispaksi 2. joulukuuta; pääkonsekraattorina toimi Liudas Povilonis, jota avustivat Vincentas Sladkevičius ja Antanas Vaičius.


title: Juozas Preikšas

text: 27. huhtikuuta 1988 Preikšas nimitettiin Kaunasin ja Vilkaviškisin apostoliseksi hallitsijaksi. 2. huhtikuuta 1989 hän sai nimityksen Panevėžysin apostoliseksi hallitsijaksi; vuodesta 1991 hän oli Panevėžysin hiippakunnan piispa. Hän jäi eläkkeelle 5. tammikuuta 2002, jolloin hänen seuraajakseen nimitettiin Jonas Kauneckas.


title: Nosy Boraha

text: Nosy Boraha ([ˈnuʃ buˈrahə̥], myös "Île Sainte-Marie") on Madagaskarille kuuluva saari Intian valtameressä. Se muodostaa myös samannimisen Analanjirofon alueeseen kuuluvan piirikunnan.


title: Nosy Boraha

text: Nosy Boraha sijaitsee Madagaskarin koillisrannikon edustalla kahdeksan kilometrin päässä pääsaaresta. Se on 50 kilometriä pitkä ja enimmillään seitsemän kilometriä leveä. Saaren ainoa kaupunki on Ambodifotatra.


title: Nosy Boraha

text: Ranskalaiset perustivat saarelle siirtokunnan vuonna 1642. Useimmat sen asukkaista kuolivat pian trooppisiin tauteihin. Myöhemmin Île Sainte-Marie toimi merirosvojen tukikohtana. Betsimisarakat luovuttivat sen vuonna 1750 Ranskalle, mutta jo vuonna 1752 paikalliset asukkaat tuhosivat uuden siirtokunnan. Saari joutui uudelleen Ranskalle vuonna 1818, ja myöhemmin siitä tehtiin vankisiirtola.


title: Nosy Boraha

text: Nykyään Nosy Boraha on suosittu matkailukohde. Sen nähtävyyksiä ovat saaren edustalla heinä-syyskuussa liikkuvat ryhävalaat, Baie des Forbansin rannalla sijaitseva merirosvojen hautausmaa ja vuonna 1857 rakennettu Madagaskarin vanhin katolinen kirkko. Saarelle on päivittäiset lentovuorot Antananarivosta ja Toamasinasta sekä laivayhteys Soanierana-Ivongosta.


title: Nyrkkeily kesäolympialaisissa 1928

text: Vuoden 1928 kesäolympialaisten nyrkkeily järjestettiin 7. – 12. elokuuta 1928 Amsterdamissa, Alankomaissa. Tämä oli viides kerta kun laji oli mukana olympialaisten ohjelmassa. Mukana oli 144 osanottajaa 29 eri maasta. Tapahtumia oli kahdeksan, jotka kaikki järjestettiin ainoastaan miehille.


title: Kristen Kyrre Bremer

text: Kristen Kyrre Bremer (12. heinäkuuta 1925 Teno – 16. toukokuuta 2013) oli norjalainen teologi ja pappi. Hän toimi piispana vuosina 1972–1979 Nord-Hålogalandin ja vuosina 1979–1991 Nidarosin hiippakunnassa. Vuonna 1989 hän osallistui paavi Johannes Paavali II:n kanssa ekumeeniseen jumalanpalvelukseen Nidarosin tuomiokirkossa.


title: Pierre-Louis Lions

text: Pierre-Louis Lions (s. 1956) on ranskalainen matemaatikko. Hän on tutkinut epälineaarisia differentiaaliyhtälöitä ja saanut tutkimuksistaan Fieldsin mitalin vuonna 1994. Tuolloin hän työskenteli Paris-Dauphinen yliopistossa. Hän onnistui ensimmäisenä ratkaisemaan ja todistamaan Boltzmannin yhtälön.


title: Betsimisarakat

text: Betsimisarakat ovat malagasseihin kuuluva etninen ryhmä Madagaskarissa. Heitä arvioidaan olevan yli 1,5 miljoonaa henkeä.


title: Betsimisarakat

text: Betsimisarakat ovat Madagaskarin toiseksi suurin etninen ryhmä. He asuvat maan itäosassa Intian valtameren rannikolla Antongilinlahden ja Manjaryjoen välisellä alueella. Betanmenat muodostava betsimisarakoiden alaryhmän.


title: Betsimisarakat

text: Alkuperältään betsimisarakat ovat afrikkalaisten, Malesian ja Indonesian alueelta saapuneen väestön sekä arabien jälkeläisiä. 1700-luvulla he muodostivat valtion, jonka ensimmäinen johtaja Ratsimilaho oli perinteen mukaan brittiläisen merirosvon ja madagaskarilaisen prinsessan poika. Toamasinan ja Nosy Borahan (Île Saint-Marie) tärkeät satamat sijaitsivat betsimisarakoiden alueella.


title: Betsimisarakat

text: Perinteisiä elinkeinoja ovat kalastus, maanviljely ja kaupankäynti. Nykyään betsimisarakat viljelevät riisiä, kahvia ja mausteneilikkaa sekä työskentelevät plantaaseilla ja grafiittikaivoksissa. Heidän kulttuurissaan on eurooppalaista vaikutusta.


title: Barat

text: Barat ovat malagasseihin kuuluva etninen ryhmä Madagaskarissa. Heitä arvioidaan olevan lähes 375 000 henkeä.


title: Barat

text: Barat asuvat Madagaskarin sisämaan eteläosassa Ihosyn ja Betrokan ympäristössä. Alun perin he ovat kotoisin maan lounaisosasta Toliaran seudulta. Ulkonäöltään he muistuttavat bantuja. Barat jakautuvat useisiin alaryhmiin. Viime aikoina he ovat sekoittuneet betsileoihin.


title: Barat

text: Perinteinen elinkeino on paimentolaisuuteen perustuva karjanhoito. Betsileoilta barat ovat oppineet riisin viljelyn. Miehet ovat usein moniavioisia ja naisten asema on heikko.


title: George Eastman

text: George Eastman (12. heinäkuuta 1854 Waterville, New York – 14. maaliskuuta 1932 Rochester, New York) oli yhdysvaltalainen keksijä, liikemies ja filantrooppi. Hän perusti Eastman Kodakin ja keksi rullafilmin, joka oli Louis Le Princen kehittämän elokuvafilmin pohjana. Eastmanin keksintöjen ansiosta valokuvaus muuttui kalliista yksittäisten henkilöiden harrastuksesta yleiseksi huviksi.


title: George Eastman

text: George Eastman syntyi 1854 Watervillessä, New Yorkissa Maria Kilbourn ja George Washington Eastman kolmilapsisen perheen nuorimpana. Perhe piti Watervillessä 30 eekkerin laajuista taimitarhaa, jonka he myivät vuonna 1860, jolloin he muuttivat Rochesteriin. Kaksi vuotta myöhemmin perheen isä, George Washington Eastman kuoli, ja perheelle jäi vain vähän rahaa. George Eastmanin vanhempi sisko Ellen Maria avioitui 1868, jolloin Eastman jätti koulun auttaakseen perhettään. Kaksi vuotta myöhemmin vammainen sisko, Emma Kate kuoli. Eastman ei mennyt koskaan naimisiin, mutta hänellä oli pitkä ystävyyssuhde yhteistyökumppaninsa vaimon, Josephine Dickmanin kanssa.


title: George Eastman

text: Eastman työskenteli aluksi vähäpätöisissä tehtävissä kahdessa eri vakuutusyhtiössä, mutta 19-vuotiaana hän pääsi pankkiin toimistotyöntekijäksi. Vaikka Eastman joutui jättämään koulun jo nuorena, hän kehitti silti itseään lukemalla tietosanakirjoja naapurin kirjakaupassa ja opiskelemalla ranskaa ja saksaa.


title: George Eastman

text: Kun Eastman oli 24-vuotias, hän suunnitteli matkaa Santo Domingoon ja työtoverinsa kannustamana hän hankki raskaan kameralaitteiston, jotta hän pystyisi tallentamaan matkansa. Eastman ei koskaan lähtenyt Santo Domingoon, mutta hän alkoi kehittää kameratekniikkaa. Päivisin hän oli töissä pankissa ja iltaisin hän teki kokeita. Kolmen vuoden kokeiden jälkeen Eastman onnistui kehittämään kuivalevyn. Hän patentoi vuonna 1880 koneen, jolla pystyi tuottamaan runsaasti kuivalevyjä. Eastman ymmärsi nopeasti keksintönsä taloudelliset mahdollisuudet, ja huhtikuussa 1880 hän vuokrasi Rochesterista tuotantotilat ja perusti Eastman Dry Plate and Film Companyn.


title: George Eastman

text: Yrityksen ensimmäinen Kodak-merkkinen kamera tuli markkinoille vuonna 1888. Nimi Kodak oli Eastmanin itsensä keksimä. Hän oli aina pitänyt kirjaimesta K, ja Kodak syntyi, kun Eastman vaihteli kirjaimia ja halusi sanan alkavan ja loppuvan K:hon. Samoihin aikoihin Kodakin filmejä käyttivät myös elokuva-alan pioneerit, sillä Louis Le Prince kuvasi varhaisimman säilyneen elokuvan "Roundhay Garden Scene" Kodakin filmille. Vuonna 1889 Thomas Edisonkin hankki Eastmanin elokuvakoneen prototyypin. Samana vuonna Eastman kehitti rullafilmin, joka on edelleen standardi kameroissa. Hän järjesti yrityksensä uudestaan vuonna 1892, ja sen nimeksi tuli Eastman Kodak.


title: George Eastman

text: Kun elokuva alettiin esittää teattereissa 1895, Eastmanin elokuvafilmin myynti kasvoi. Vuonna 1900 Eastman toi markkinoille Kodak Brownie No.1 kameran, joka oli lapsille tarkoitettu kamera ja jota myytiin dollarilla. Eastmanin yrityksestä oli tuohon mennessä kasvanut maailman suurin valokuvaustarvikkeita tuottava yritys.


title: George Eastman

text: Eastman oli poikkeuksellinen yritysjohtaja omana aikanaan, sillä hän halusi työntekijöidensä saavan vielä jotain muuta hyvän palkan lisäksi. Ensimmäisen kerran hän toteutti ajatuksiaan vuonna 1899, kun hän jakoi työntekijöilleen huomattavan summan omia rahojansa. Myöhemmin Eastman kehitti osinkojärjestelmän, jonka ansiosta jokainen työntekijä sai osuutensa yrityksen osakevoitosta. Vuonna 1919 hän antoi 10 miljoonan dollarin arvosta omia osakkeitaan työntekijöille. Eastman vetäytyi yrityksestään eläkkeelle vuonna 1925.


title: George Eastman

text: Eastman harjoitti aktiivisesti hyväntekeväisyyttä ja teki suuria lahjoituksia monille oppilaitoksille. Ensimmäisen 50 dollarin lahjoituksensa hän teki 60 dollarin viikkopalkastaan Mechanics Institute of Rochesterille. Hän arvosti suuresti Massachusettsin teknistä korkeakoulua, jonka oppilaita hän palkkasi usein. Eastmanin lahjoitukset MIT:lle kohosivat lopulta 20 miljoonaan dollariin. Hän lahjoitti rahat nimellä Mr. Smith.


title: George Eastman

text: Hammaslääketiede ja musiikki olivat Eastmanille tärkeitä. Hän oli mukana toteuttamassa Rochesterissa hammaslääkäriklinikkaa, jolle hän lahjoitti 2,5 miljoonaa dollaria. Hän perusti Rochesteriin myös Eastman School of Musicin. Yhtenä päivänä vuonna 1924 Eastman lahjoitti kerralla 30 miljoonaa dollaria Rochesterin yliopistolle sekä Hampton- ja Tuskagee-instituutille.


title: George Eastman

text: Eastman kärsi viimeiset vuodet etenevästä sairaudesta, joka kovetti selkäytimen alaosan soluja. Hän ei pystynyt enää säilyttämään aktiivista elämäntapaa ja päätti lopettaa elämänsä. Eastman teki itsemurhan 77-vuotiaana vuonna 1932 ja jätti jälkeensä viestin: ”Työni on tehty. Miksi odottaa?”


title: Anosy

text: Anosy on hallintoalue Madagaskarissa. Sen pinta-ala on 30 198 neliökilometriä. Asukkaita on 510 000 henkeä.


title: Anosy

text: Anosy sijaitsee Madagaskarin kaakkoisosassa. Se rajoittuu lännessä Androyhin, luoteessa Atsimo-Andrefanaan, pohjoisessa Ihorombeen ja koillisessa Atsimo-Antsinananaan. Asukkaat ovat etupäässä antanosyja. Eteläosassa asuu myös antandroyita.


title: Anosy

text: Alue jakautuu Amboasary Atsimon, Betrokan ja Taolagnaron piirikuntiin. Kuntia on yhteensä 64. Hallinnollinen keskus on Taolagnaro (Tolagnaro, Fort Dauphin).


title: Anosy

text: Väestön pääelinkeino on maatalous. Intian valtameren rannikolla harjoitetaan kalastusta. Mineraalivarat käsittävät jalokiviä, bauksiittia sekä titaanivalmisteiden raaka-aineena käytettävää ilmeniittiä.


title: Nyrkkeily kesäolympialaisissa 1948

text: Vuoden 1948 kesäolympialaisten nyrkkeily järjestettiin 7. – 13. elokuuta 1948 Wembley Arenalla, Lontoossa, Yhdistyneessä kuningaskunnassa. Tämä oli kahdeksas kerta, kun laji oli mukana olympialaisten ohjelmassa. Mukana oli 205 osanottajaa 39 eri maasta. Tapahtumia oli kahdeksan, jotka kaikki järjestettiin ainoastaan miehille.


title: Tord Godal

text: Tord Godal (27. kesäkuuta 1909 – 27. helmikuuta 2002) oli norjalainen pappi, joka toimi Nidarosin hiippakunnan piispana vuosina 1960–1979. Hän oli Norjan kuninkaallisen tiede- ja kirjallisuusseuran johdossa vuosina 1966–1973, ja vuonna 1969 hänestä tuli Pyhän Olavin ritarikunnan komentaja.


title: Tord Godal

text: Godalista tuli teologian tohtori vuonna 1947. Hänen väitöskirjansa oli "Meditasjonen og dens betydning for erkjennelsen". Hän kuului vapaamuurareihin.


title: Crash Bandicoot XS

text: Crash Bandicoot XS (myös nimellä Crash Bandicoot: The Huge Adventure ja Crash Bandicoot Advance) on Vicarious Visionsin kehittämä ja Universal Interactiven julkaisema "Crash Bandicoot" -pelisarjaan kuuluva tasohyppelypeli. Peli julkaistiin Game Boy Advancelle vuonna 2002.


title: Crash Bandicoot XS

text: "Crash Bandicoot XS" on seitsemäs pelisarjan osa, ja sarjan ensimmäinen käsikonsolipeli.


title: Crash Bandicoot XS

text: "Crash Bandicoot XS":ssä, pelaaja konrolloi Crash Bandicootia. Crashin täytyy kerätä 20 kristallia ja pelastaa maailma Tohtori Neo Cortexilta, joka yrittää kutistaa maapallon. Crash siirtyy keskiöistä kenttiin. Jokaisessa keskiössä on viisi tasoa, jotka vievät hänet moniin maan alueille. Neljä ensimmäistä keskiötä ovat pelattavissa. Kun kerää viisi kristallia yhdestä keskiöstä, Crash kohtaa pomovastuksen. Kukistettuaan vastuksen, pääsee pelaamaan toiseen keskiöön. Kun Crash on keränyt 20 kristalia, voittanut pomovastukset ja maapallo on laajentunut oikean kokoiseksi, peli on voitettu.


title: Crash Bandicoot XS

text: Pelissä voi myös kerätä jalokiviä ja värillisiä jalokiviä saadakseen pelin 100-prosenttisesti läpi. Saadakseen jalokiven, pelaajan täytyy rikkoa kaikki laatikot kentästä tai mennä sala-alue läpi. Värillisiä jalokiviä löytyy erikoistasoilta tai piilotetuilta alueilta. Relic-avaimen voi saada, jos päihittää aika-ajon kentästä, josta on jo saanut kristallin. Time Trial käynnistyy, kun Crash koskettaa sekuntikelloa; jos ei kosketa, taso pelataan vakituisesti. Pelaajan täytyy juosta taso läpi mahdollisimman nopeasti. Time Trial -tasossa on keltaisia laatikoita, joista voidaan jäädyttää aika yhdestä kolmeen sekunniksi. Relic-avaimia on kolmea eri tyyppiä: safiiri, kulta ja platina.


title: Crash Bandicoot XS

text: Pelin alussa Crash osaa hypätä, pyöriä, tehdä mahalaskun, liukua ja ryömiä. Hahmo kuitenkin oppii uusia taitoja (esimerkiksi tuplahyppy ja nopeampi juoksutyyli) voitettuaan pomovastuksen. Crash aloittaa pelin viidellä elämällä, jotka hän voi hävitä joutuessaan vihollisen vahingoittamaksi. Saadakseen enemmän elämiä, täytyy kerätä 100 wumpa hedelmää tai rikkoa laatikko, jossa on elämä. Vihollisilta Crashia suojaa Aku Aku -naamio, jonka saa laatikosta. Jos saa kerättyä kolme Aku Akua, Crashista tulee hetken aikaa voittamaton, mutta voi kuolla, jos esimerkiksi tipahtaa rotkoon.


title: Crash Bandicoot XS

text: Maata kiertävällä avaruusasemalla, Uka Uka on pettynyt Tohtori Neo Cortexin jatkuviin epäonnistumisiin, mutta Cortex lupaa suunnitelman, joka pienentäisi maapallon. Kun Cortex on pienentänyt maapallon ja uhkaillut maan ihmisiä, Aku Aku pyytää Crashia ja Coco Bandicootia apuun. Coco saa selville, että Cortex käyttää kristalleja kutistuskoneen voimanlähteenä ja pyytää Crashia hakemaan samanlaisia kristalleja ympäri maailmaa, jotta hän voisi valmistaa laitteen, mikä palauttaisi maapallon normaaliksi.


title: Crash Bandicoot XS

text: Crashin kukistettua Dingodilen, Tri. N. Ginin ja Tiny Tigerin, Cortex päättää ampua Crashia planeetan minimoijalla. Crash voittaa Cortexin ja Coco palauttaa maan normaaliin kokoonsa, mutta Aku Akua huolestuttaa, koska he eivät tuhonneet planeetan minimoijaa. Crashin täytyy kerätä kaikki jalokivet ja reliikit (vain kultaisella ja platinalla pääsee haastamaan Cortexin). Kun kaikki on kerätty, Crash pääsee taistelemaan uudestaan Cortexia ja Mega-Mixiä (Crashin vahingoitettua minimoijaa, Cortex, N. Gin, Digodile ja Tiny fuusioituivat ja heistä tuli Mega-Mix) vastaan avaruusasemalla. Crash karkaa Mega-Mixin kynsistä palaamalla takaisin maahan teleportin kautta. Tämän jälkeen avaruusasema, jonne Cortex ja kumppanit jäivät, räjähtää.


title: Crash Bandicoot XS

text: "Crash Bandicoot XS" sai pääasiassa hyvän vastaanoton kriitikoilta.


title: Stolzen järjestelmä

text: Stolzen järjestelmä on saksalaisen Wilhelm Stolzen kehittämä pikakirjoitusjärjestelmä saksan kielelle. Siitä tuli Saksassa 1800-luvun loppupuolella toiseksi suosituin järjestelmä Gabelsbergerin järjestelmän jälkeen.


title: Stolzen järjestelmä

text: Stolzen järjestelmässä sanojen kirjoittaminen on hyvin säännönmukaista. Keskeisenä periaatteena on jokaisen sanan kaikkien äänteiden merkitseminen: kutakin merkkiä vastaa äänne ja puuttuville merkeille on säännöt.


title: Stolzen järjestelmä

text: Suljetulla vartalotavulla (konsonantti + vokaali + konsonantti) on järjestelmässä keskeinen rooli. Konsonanteille on omat merkkinsä, ja niiden väliin jäävä vokaali merkitään joko konsonantteja laskemalla tai nostamalla, vahventamalla edellistä konsonanttia tai venyttämällä konsonanttien etäisyyttä.


title: Stolzen järjestelmä

text: Stolze julkaisi järjestelmän vuonna 1841 teoksessa "Theoretisch-practisches Lehrbuch der deutschen Stenographie". Myöhemmissä oppikirjan painoksissa tehtiin joitakin muutoksia. Vuonna 1872 järjestelmään tehtiin suurempia muutoksia, muun muassa lyhenteiden määrää pienennettiin ja järjestelmää yksinkertaistettiin muutenkin. Kaikki eivät kuitenkaan hyväksyneet muutoksia, ja järjestelmästä jäi käyttöön kaksi eri versiota, joista käytettiin nimityksiä "vanhastolze" (saks. "Altstolze") ja "uusstolze" ("Neustolze"). Järjestelmien yhdistämiseksi tehtiin useita yrityksiä, jotka eivät kuitenkaan johtaneet tulokseen.


title: Stolzen järjestelmä

text: Ferdinand Schrey julkaisi vuonna 1887 oman järjestelmänsä, josta tuli Saksan kolmanneksi suosituin, ja sen pohjalta laadittiin 1890-luvulla Stolze–Schrey-järjestelmä yhdistämään Schreyn ja Stolzen koulukuntia. Vuonna 1897 sekä uus- että vanhastolzen koulukunnat hyväksyivät siirtymisen Stolze–Schreyhyn, ja Stolzen järjestelmän käyttö jäi vähäiseksi.


title: Stolzen järjestelmä

text: Stolzen järjestelmästä tehtiin sovituksia useille muille kielille. Merkittävää käyttöä oli hollannin-, puolan-, venäjän- ja unkarinkielisillä sovituksilla.


title: Nyrkkeily kesäolympialaisissa 1956

text: Vuoden 1956 kesäolympialaisten nyrkkeily järjestettiin 23. lokakuuta – 1. joulukuuta 1956 West Melbourne Stadiumilla, Melbournessa, Australiassa. Tämä oli kymmenes kerta kun laji oli mukana olympialaisten ohjelmassa. Mukana oli 164 osanottajaa 35 eri maasta. Tapahtumia oli kymmenen, jotka kaikki järjestettiin ainoastaan miehille.


title: Nyrkkeily kesäolympialaisissa 1980

text: Vuoden 1980 kesäolympialaisten nyrkkeily järjestettiin 20. heinäkuuta – 2. elokuuta 1980 Moskovan olympiastandionilla, Moskovassa, Neuvostoliitossa. Tämä oli 16. kerta kun laji oli mukana olympialaisten ohjelmassa. Mukana oli 271 osanottajaa 51 eri maasta. Tapahtumia oli yksitoista, jotka kaikki järjestettiin ainoastaan miehille.


title: Germanus

text: Germanus on latinankielinen termi, joka viittaa germaaneihin. Se oli myös roomalainen "cognomen", eli eräänlainen liikanimi, joka tarkoitti veljeä latinaksi. Germanus oli myös useiden varhaisten pyhimysten nimi.


title: August Lehmann

text: Karl Friedrich August Lehmann (16. huhtukuuta 1843 Zossen – 8. huhtikuuta 1893 Berliini) oli saksalainen pikakirjoitusjärjestelmän kehittäjä.


title: August Lehmann

text: Lehmann toimi jonkin aikaa Arendsin ja Stolzen järjestelmien parissa, mutta oltuaan niihin tyytymätön, hän laati "stenotachygrafiaksi" kutsumansa järjestelmän, ja julkaisi sen vuonna 1875.


title: Please Kill Me

text: Please Kill Me: Punkin sensuroimaton esihistoria on vuonna 1996 julkaistu tietokirja, joka kertoo haastattelujen kautta punkliikkeen juurista, noususta ja myöhemmistä vaiheista. Teoksen ovat koonneet Legs McNeil ja Gillian McCain, ja se koostuu pääosin heidän tekemistään sadoista haastatteluista. Kirjan on suomentanut Ike Vil.


title: Please Kill Me

text: Please Kill Me alkaa New Yorkista ja vuodesta 1965, The Velvet Undergroundin perustamisesta ja Andy Warholin The Factoryn kuvioista. Teoksessa kuvataan muun muassa merkittävien punkyhtyeiden syntyä, niiden jäsenten kaoottisia elämänvaiheita ja kuuluisia kohtaamisia. Suuressa osassa ovat myös huumetempaukset, sosiaaliset valtataistelut, seksisekoilut ja syvällisemmät pohdinnat. Muusikoiden lisäksi puheenvuoro on toimittajilla, bändäreillä, roudareilla, näyttelijöillä ja valokuvaajilla. Kirjan pääpaino on joka tapauksessa Yhdysvalloissa 1960-luvulla syntyneellä underground-kulttuurilla, joka loi pohjan punkin kehittymiselle. Myöhemmin suureen suosioon nousseita englantilaisia punkin äänitorvia, kuten esimerkiksi Sex Pistolsia, ei teoksessa käsitellä yhtä laajasti.


title: Please Kill Me

text: Haastateltujen joukkoon lukeutuvat muun muassa Andy Warhol, Lou Reed, Danny Fields, Nico, Wayne Kramer, Iggy Pop, Dee Dee Ramone, Patti Smith, Malcolm McLaren, Nancy Spungen, Johnny Thunders, Debbie Harry ja Richard Hell.


title: Please Kill Me

text: Kirjaa on kiitelty tarkkanäköisyydestään ja ilkikurisuudestaan. Michael Monroe kommentoi "Please Kill Me:tä" seuraavasti: ""Kiehtova kirja yhdestä rock 'n' rollin tärkeimmästä ajanjaksosta, sekä siihen liittyvistä henkilöistä ja bändeistä. Välttämätöntä luettavaa kaikille, joita kiinnostaa rock 'n' roll varsinaisessa olemuksessaan, etenkin 60-luvun lopusta ns. "punk rockin" alkujuurista lähtien"".


title: Please Kill Me

text: "Please Kill Me" sai nimensä Richard Hellin t-paidasta, johon tämä oli itse kirjoittanut kyseisen tekstin. Useat henkilöt ovat nähneet paidan hänen päällään, mutta hän ei itse muista pitäneensä sitä kertaakaan: "Olin liian nössö pukeutuakseni siihen, mutta muistan kyllä hyvin miten pakotin Richard Lloydin kiskomaan sen ylleen."


title: Suuri pakana-armeija

text: Suuri pakana-armeija () oli viikinkiarmeija, joka oli lähtöisin Tanskasta. Se ryösteli ja valloitti suuren osan Englantia 800-luvun lopulla. Armeijan koosta ei ole säilynyt luotettavia tietoja, mutta se oli suurimpia sotajoukkoja lajissaan. Siihen kuului satakunta laivaa ja tuhansia sotilaita.


title: Suuri pakana-armeija

text: Nimitystä "Great Heathen Army" käytetään Anglosaksien kronikassa, joka on myös lähteenä useimmille tiedoille armeijasta. Ensimmäinen pakana-armeijaan liittyvä maininta on vuodelta 845, jolloin viikinkisoturit hyökkäsivät Pariisiin, mahdollisesti kuuluisan Ragnar Lodbrokin johdolla. Viikingit ryöstelivät Pariisin lähiseutuja vuodesta 850 alkaen. Saatuaan kokemusta Manner-Euroopasta he lähtivät valloittamaan Englantia. Pohjoismaisten tarujen mukaan valtauksen syynä oli kosto, koska Northumbrian kuningas Ælla oli surmannut Ragnar Lodbrokin.


title: Suuri pakana-armeija

text: Viikingit olivat tehneet Englantiin ryöstöretkiä ainakin vuodesta 793 alkaen. Luostarit ja pienet kaupungit olivat viikinkien suosikkikohteita. He iskivät laivoillaan rannikolle, keräsivät luostarien hopeat ja muuta saalista ja pakenivat jälleen merelle iskeäkseen seuraavaan kaupunkiin jälleen äkkirynnäköllä. Ryöstöretkiä tehtiin kesäaikana, talveksi palattiin Skandinaviaan. Suuren pakana-armeijan toimintatapa ja tavoitteet olivat kuitenkin erilaiset: he tulivat valloittamaan maan jäädäkseen sinne asumaan.


title: Suuri pakana-armeija

text: Ragnar Lodbrokin poikien Ubben, Halfdanin ja Ivarin johdolla viikinkiarmeija laski maihin Itä-Angliaan vuonna 865. Itä-Anglian kuningas Edmund osti rauhan antamalla viikinkien käyttöön hevosia. Vuonna 866 pakana-armeija ratsasti pohjoiseen ja valloitti Northumbrian kuningaskunnan. He tekivät iskuja Merciaan ja muualle lähiseuduille. Nottinghamissa viikingit joutuivat piiritykseen, kun anglosaksit kokosivat yhteisen armeijan, jota johtivat Wessexin kuningas Ethelred ja Mercian kuningas Burgred. Viikingit joutuivat perääntymään Yorkiin. Kuningas Edmundin johtamaa Itä-Anglian kuningaskuntaa viikingit joutuivat yrittämään 869 ja 870. Saatuaan Edmundin vihdoin kiinni 870 he antoivat jousimiesten harjoitella käyttäen tätä maalinaan ja katkaisivat lopulta Edmundin kaulan. Edmund julistettiin myöhemmin pyhäksi, ja häntä kutsutaan nimellä Edmund Marttyyri. Viikingit jättivät Itä-Anglian johtoon paikallisen alikuninkaan ja siirsivät päämajansa Thamesia pitkin Readingiin. Kesällä 874 Skandinaviasta tuli nimellä "Great Summer Army" kutsuttuja lisäjoukkoja, joiden avulla viikingit valtasivat Mercian 874. He perustivat päämajansa Reptoniin, ajoivat kuningas Burgredin maanpakoon ja nostivat nukkehallitsijaksi Burgredin vastustajan Ceolwulfin. Vuonna 875 viikinkijoukot jakaantuivat, "Great Summer Army" siirtyi Cambridgeen ja yritti hyökätä sieltä Wessexiin, kun taas Halfdanin johtama alkuperäinen pakana-armeija siirtyi Yorkiin. Halfdan syrjäytti Northumbrian nukkehallitsijan ja perusti muodollisesti Yorkin eli Jorvikin kuningaskunnan 876, ja asettui itse sen ensimmäiseksi kuninkaaksi. Vuonna 878 Wessexin kuningas Alfred Suuri joutui viikinkien yllätyshyökkäyksen kohteeksi, pakeni miehineen Somersetin lakeuksile ja kävi sieltä viikinkejä vastaan sissisotaa. Lopulta Ethandunin taistelun jälkeen Wedmoren rauhassa Englanti jaettiin kahtia: Alfredin Wessexiin ja viikinkien Danelageniin.


title: Suuri pakana-armeija

text: Veljesten johtama armeija jakaantui vuonna 869, kun Ivar Ragnarsson lähti Irlantiin, ja Halfdan ja Ubbe jäivät Englantiin. Irlannissa Ivarista tuli Dublinin kuningas. Ragnar Lodbrokin pojista neljäs, Björn Ragnarsson, ryösteli samaan aikaan Manner-Euroopan rannikoita. Hänellä sanotaan olleen 6 000 miestä ja yli 600 laivaa, jotka tulivat vuodessa niin täyteen ryöstösaalista, että Björnin täytyi lähteä paluumatkalle.


title: Suuri pakana-armeija

text: Suuren pakana-armeijan valloittamista alueista heidän jälkeläistensä hallussa pisimpään säilyi Yorkin eli Jorvikin kuningaskunta, joka pysyi koossa vuoteen 950. Viikinkien jälkeläiset englantilaistuivat vähitellen, ja 880-luvulla kaupungin yläluokka kääntyi kristinuskoon.


title: Haminan seurakunta

text: Haminan seurakunta on Haminassa, Virolahdella ja Miehikkälässä toimiva evankelis-luterilainen seurakunta. Nykyisessä muodossaan se syntyi vuoden 2011 alussa, jolloin Hamina-Vehkalahden ja Virolahden seurakunnat sekä jälkimmäiseen kuulunut Miehikkälän kappeliseurakunta yhdistyivät. Kirkkoherrana on vuodesta 2014 lähtien toiminut Juha Tanska.


title: Haminan seurakunta

text: Ensimmäiset maininnat Vehkalahden seurakunnasta ovat vuodelta 1336 ja se oli yksi Suomen vanhimmista seurakunnista. Vehkalahden pitäjä käsitti tuohon aikaan suuren osan nykyisestä Kymenlaaksosta. Vanhin maininta Vehkalahden kirkosta löytyy Viipurin linnanisännän kirjeestä vuodelta 1396, mutta nykyinen Marian kirkko on rakennettu vuosien 1430-1470 välisenä aikana. Vuonna 1653 Vehkalahdelle myönnettiin kaupunkioikeudet ja se sai nimekseen Veckelax Nystad, Vehkalahden uusikaupunki. Uudenkaupungin rauhan jälkeen nimi muutettiin Fredrikshamniksi eli Haminaksi. Kaupungin väkiluvun kasvaessa ruotsinkielinen porvariväestö perusti oman ruotsinkielisen kaupunkiseurakunnan, mutta 17 vuotta myöhemmin, vuonna 1743 Turun rauhan solmimisen myötä, se sulautui takaisin Vehkalahden seurakuntaan kaakkoisen Suomen tultua osaksi Venäjän keisarikuntaa. Lyhyen olemassaolonsa aikana seurakunta oli kuitenkin ehtinyt rakentaa itselleen Ulrika Eleonoran kirkon.


title: Haminan seurakunta

text: Venäjän vallan alla Vehkalahti nousi merkittävään asemaan, kun se vuosien 1743-1812 välisenä aikana toimi Haminan hiippakunnan keskuksena. Vuonna 1751 ruotsin- ja saksankielinen väestö rakensi itselleen uuden Elisabetin kirkon, kun aiempi kirkko oli tuhoutunut tulipalossa. Molempien kirkkojen johdossa oli kuitenkin edelleen Vehkalahden kirkkoherra.


title: Haminan seurakunta

text: Haminan ja Vehkalahden väestö oli aiemmin ollut yhden kirkkoherran alaisuudessa, mutta vuonna 1905 perustettiin erillinen Haminan seurakunta. Sen ensimmäinen kirkkoherra oli Uno Mikael Renvall, joka astui virkaansa 1915. Seurakunnan kirkkona toimi vuonna 1843 valmistunut Johanneksen kirkko.


title: Haminan seurakunta

text: Haminan kaupunki ja Vehkalahden kunta yhdistyivät vuoden 2003 alussa ja vuoden kuluttua myös seurakunnat yhdistyivät.


title: Haminan seurakunta

text:
Varhaisin asiakirjatieto Virolahdesta itsenäisenä kirkkopitäjänä on vuodelta 1370. Nykyinen puukirkko on valmistunut vuonna 1768. Sen vieressä on keskiaikainen kivisakasti, joka on nykyisen Suomen itäisin keskiaikainen rakennus. Klamilan kyläkirkko valmistui 1955.
Miehikkälä oli alkujaan osa Virolahden seurakuntaa. Kirkkomatkat olivat pitkiä ja 1800-luvun puolivälin jälkeen miehikkäläläiset alkoivat suunnitella oman seurakunnan perustamista. Päätös asiasta tehtiin vuonna 1863. Punatiilistä kirkkoa alettiin rakentaa 1879 ja se vihittiin käyttöön kaksi vuotta myöhemmin. Vuonna 1888 Miehikkälän ensimmäiseksi vakinaiseksi kirkkoherraksi tuli Johan Efraim Snellman, joka toimi virassa kuolemaansa 1910 asti. Vuoden 2007 alussa seurakunta liitettiin uudestaan Virolahden seurakuntaan ja se jäi toimimaan kappeliseurakuntana.
Vuoden 2011 alussa Hamina-Vehkalahden ja Virolahden seurakunnat yhdistyivät Haminan seurakunnaksi. Virolahti ja siihen kuulunut Miehikkälä jäivät kappeliseurakunniksi.


title: Oma lehmä ojassa

text: Oma lehmä ojassa on vuonna 2011 julkaistu Haittavaikutuksen ensimmäinen pitkäsoitto, joka julkaistiin 25. toukokuuta 2011 levymerkillä A1 Music. Top Secret Remix -räpeistä vastaavat Efta, Kuuro-Koira ja Panama Rayo. Levyn on tuottanut Panama Rayo ja Efta.


title: Germanus (sotapäällikkö)

text: Germanus (; s. ennen 505 – k. 550) oli itäroomalainen sotapäällikkö ja yksi keisari Justinianus I:n sotilaskomentajista. Hän oli Justinianuksen serkku ja hallitsijasuvun jäsen. Germanus johti joukkoja Traakiassa, Pohjois-Afrikassa ja idässä persialaisia vastaan. Germanusta pidettiin Justinianuksen todennäköisimpänä seuraajana valtaistuimelle, mistä keisarinna Theodora ei pitänyt. Vuonna 550 Justinianus nimitti Germanuksen Italiaan suuntautuneen sotaretken johtoon ja tämä otti vaimokseen ostrogoottien prinsessan Matasuintan. Germanus kuitenkin kuoli äkillisesti ennen sotaretken alkua syksyllä 550.


title: Germanus (sotapäällikkö)

text: Ennen vuotta 505 syntynyt Germanus oli keisari Justinuksen sisarenpoika ja keisari Justinianuksen serkku. Justinus nimitti Germanuksen magister militum per Thraciakseksi. Germanus kukisti kaudellaan Tonavan ylittäneen Antae-kansan armeijan, mikä toi hänelle paljon mainetta. Germanus mainitaan vuonna 519, kun paavi Hormisdas kirjoitti hänelle ja Justinianukselle. Germanus oli tuolloin vaikutusvaltainen senaattori, ja hänellä oli arvonimensä illustris ansiosta oikeus puhua senaatissa. Vuoteen 536 mennessä Germanus oli nimitetty kunniakonsuliksi, patriciukseksi ja magister militum praesentalikseksi.


title: Germanus (sotapäällikkö)

text: Vuonna 536 Justinianus lähetti Germanuksen vastavallattuun African provinssiin kukistamaan armeijan keskuudessa puhjennutta kapinaa. Germanus huomasi provinssiin saapuessaan, että vain kolmasosa armeijasta oli pysynyt uskollisena Justinianukselle. Lupausten, rahalahjojen ja palkkojen maksamisen avulla Germanus onnistui turvaamaan enemmistön joukkojen uskollisuuden. Kapinajohtaja Stotzas marssi armeijansa kanssa kohti Karthagoa toivoen, että hänen läsnäolonsa saisi Germanuksen joukot siirtymään hänen puolelleen. Tämä kuitenkin epäonnistui ja Stotzas perääntyi joukkoineen Germanuksen armeijan seuratessa perästä. Germanus sai Stotzaksen joukot kiinni Scalae Veteresissä, ja seuranneessa taistelussa vuonna 537 Germanus kukisti kapinalliset. Germanus palasi Karthagoon, missä hän sai tietää joidenkin alaistensa juonitelleen häntä vastaan. Juonittelijat vangittiin tai surmattiin, ja heidän johtajansa ristiinnaulittiin kaupungin muurien lähelle. Germanuksen hallinto Africassa oli onnistunut, ja Justinianus kutsui hänet takaisin Konstantinopoliin vuonna 539.


title: Germanus (sotapäällikkö)

text: Vuonna 540 Justinianus lähetti Germanuksen 300 miehen kanssa Antiokiaan vahvistamaan kaupungin varuskuntaa persialaisten hyökkäyksen varalta. Germanus aloitti neuvottelut Persian kuningas Khosraun kanssa, mutta huomattuaan, että vahvistuksia ei ollut tulossa, Germanus päätti vetäytyä kaupungista Kilikiaan. Hän palasi seuraavana vuonna takaisin Konstantinopoliin.


title: Germanus (sotapäällikkö)

text: Germanusta pidettiin yhtenä Justinianuksen vaikutusvaltaisimmista sukulaisista. Justinianuksella ja tämän vaimolla Theodoralla ei ollut lapsia, joten Germanusta pidettiin todennäköisimpänä vaihtoehtona keisariksi, jos Justinianus kuolisi. Theodora piti Germanusta uhkana itselleen eikä pitänyt hänestä ja hänen perheestään, vaan esti Germanuksen ja tämän poikien uran. Germanuksen tyttären Justinan ja sotapäällikkö Johanneksen avioliitto suututti Theodoran, joka yritti tuloksetta peruuttaa sen. Theodora kuitenkin kuoli vuonna 548 ja Germanuksen asema vahvistui entisestään.


title: Germanus (sotapäällikkö)

text: Vuonna 549 paljastui salaliitto Justinianusta vastaan. Salaliittolaisiin kuuluivat armenialaiset Artabanes ja Arsakes, jotka kantoivat kaunaa Justinianusta kohtaan. He suunnittelivat Justinianuksen murhaamista ja luultavasti myös Germanuksen nostamista hänen tilalleen. Artabanes ja Arsakes paljastivat juonensa Germanuksen pojalle Justinukselle, joka kertoi asiasta isälleen. Germanus puolestaan kertoi juonesta keisarillisen henkivartiokaartin ("excubitores") komentajalle Marcellukselle, joka paljasti juonen keisari Justinianukselle. Tämä oli aikonut nimittää Germanuksen Italian sotaretken komentoon, mutta alkoi nyt epäilemään Germanusta. Marcelluksen todistettua Germanuksen puolesta Justinianus uskoi tämän syyttömyyteen.


title: Germanus (sotapäällikkö)

text: Kun Justinianus oli todennut Germanuksen syyttömäksi ja halusi osoittaa luottamiksensa, Justinianus nimitti Germanuksen ylipäälliköksi sodassa ostrogootteja vastaan. Germanus toivoi saavansa gootit puolelleen menemällä naimisiin goottien kuningas Vitigesin entisen vaimon Matasuintan kanssa. Germanus värväsi joukkoja Traakiasta ja Illyricumista, mutta slaavien hyökkäys Tonavan yli käänsi hänen huomionsa hetkeksi. Slaavit aikoivat suunnata Thessalonikaan, mutta kuullessaan Germanuksen läsnäolosta, he kääntyivät länteen, Dalmatiaan. Germanus aikoi nyt siirtyä armeijansa kanssa Italiaan, kun hän yhtäkkiä sairastui ja kuoli syksyn 550 alussa Serdicassa (nykyinen Sofian kaupunki Bulgariassa).


title: Germanus (sotapäällikkö)

text: Germanuksella oli veli nimeltään Boraides ja ehkä myös toinen veli nimeltään Justus. Germanuksen ensimmäisen vaimon nimi oli Passara ja hänen kanssaan Germanus sai kaksi poikaa, Justinuksen (k. 566) ja Justinianuksen (k. 582) sekä tyttären Justinan. Justinus oli pojista vanhempi ja hän syntyi noin vuonna 525/530. Justina syntyi noin 527 ja hän meni 18-vuotiaana naimisiin sotapäällikkö Johanneksen kanssa vuonna 545. Germanus sai toisen vaimonsa Matasuintan kanssa pojan, Germanuksen, joka syntyi isänsä kuoleman jälkeen.


title: Germanus (sotapäällikkö)

text: Aikalaishistorioitsija Prokopios antoi Germanuksesta hyvin myönteisen kuvan teoksissaan. Hän kuvasi Germanusta energiseksi, taitavaksi sotapäälliköksi ja päteväksi hallintomieheksi. Hänen mukaansa hän oli myös antelias ja kunniallinen mies sekä aina uskollinen Justinianukselle.


title: The Hard Times of RJ Berger

text: The Hard Times of RJ Berger on Yhdysvalloissa esitetty televisio-/komediasarja, jonka ovat luoneet David Katzenberg ja Seth Grahame-Smith MTV-kanavalle. Ohjelman keskeinen hahmo on RJ Berger (Paul Iacono), epäsuosittu toisen lukuvuoden opiskelija kuvitteellisesta Pinkertonin lukiosta Ohiosta, jolla on valtava penis. Nimi Pinkerton mainitaan Weezer-yhtyeen albumilla Pinkerton. Yhtye teki ensiesiintymisensä jaksossa "Sinä, minä ja Weezer". Bergerin kaksi parasta ystävää ovat Miles Jenner (Jareb Dauplaise), jonka tavoitteet suosiosta saavat hänet ristiriitaan Bergerin kanssa ja goottityttö Lily Miran (Kara Taitz), joka on ollut ihastunut Bergeriin jo seitsemänvuotiaasta asti. Bergerin rakkaus on Jenny Swanson (Amber Lancaster), "tyttö" joka seurustelee Max Owenskin, suositun koulun urheilijan ja kiusaajan kanssa. Pilottijakson ensi-ilta oli 6. kesäkuuta 2010. Sarjasta on esitetty kaksi tuotantokautta.


title: Kyynelkoivu

text: Kyynelkoivu ("Betula pendula" 'Youngii') on rauduskoivun lajike. Lajike on hitaasti kasvava puu, jonka oksisto muodostaa pyöreän kruunun.


title: Kyynelkoivu

text: Kyynelkoivun kasvumuoto on alkujaan löydetty luonnosta. Kyynelkoivu vartetaan 2–6 metrin korkuiseen rauduskoivun runkoon, jonne se muodostaa riippuvan latvuksen, jonka oksat ovat pitkiä ja ohuita. Jos sitä halutaan leikata, leikkaus tehdään loppukesällä runsaan keväisen mahlavuodon takia. Kyynelkoivulla on hyvin pittoreski ohuista oksista muodostuva kruunu, joka yltää maahan saakka, minkä vuoksi tätä koivua on usein sanottu "itkukoivuksi". Se on hyvin vaatimaton ja kaunis. Sitä käytätään puutarha- ja maisemasuunnittelussa.


title: The Saturnettes (albumi)

text: The Saturnettes on The Saturnettesin debyyttialbumi ja Jann Wilden neljäs albumi. Albumin julkaisi turkulainen Yläkulo Tuotanto, sekä tamperelainen The Velvet Beat 16. marraskuuta 2011.